text:
Fundacion Contra Violencia Relacional (FCVR), HIAS, UNHCR y Cedehm a uni ayera den un conferencia di prensa pa asina informa comunidad tocante nan campaña “Orange the World” e cual ta un campaña mundial contra abuso di mucha muhe y hende muhe.
Rish-Ann Ammerlaan di FCVR a splica cu esaki ta di shete biaha cu nan ta participa den e campaña mundial aki y na 2016 nan a cuminsa cune colaborando cu diferente organisacion caminda e aña aki e instancianan menciona for di dia 25 di november pa 10 di december lo tin yen di activismo cu e meta di conscientisa comunidad di Aruba pa e topico aki.
Fundacion Contra Violencia Relacional awe 24 di november ta bay ta na Centro di Bario Dakota for di 7.30pm te cu 9pm y mañan 25 di november na J.F Kennedy Center ta bay ta dirigi na e veeld social for di 2.30pm te cu 4pm, nan ta bay presenta un artista di Hulanda cu un obra teatral cu e topico di Abuso di Mucha, e nomber di e proyecto aki ta “Stop the Beating”, tambe el a menciona cu e artista ta trata cu temanan cu te ainda ta sigui keda como un tabu den comunidad “temanan cu ainda nos no ta durf di papia di nan y a base di e obra teatral, el a haci esaki pa spread y haci esaki discutibel”, el a bisa.
“Esaki ta interesante, caminda nos por wak e parti di violencia ta algo intergeneracional, e ta bin di generacion pa generacion y esaki den un obra teatral lo presenta esaki”, Ammerlaan a destaca.
Pa por participa den actividad pa awe na Centro di Bario Dakota nan ta solicita pa esunnan interesa subi riba Facebook page di FCVR, busca e post tocante esaki y e link pa registra.
Igualmente, nan ta bay recauda fondonan dia 26 di november, 03 di december y 10 di december pa asina ey e fundacion por sigui cu nan operacion na unda nan lo tin diferente boluntario riba caya como rotonde di Santa Cruz, rotonde di Noord, riba brug di Renaissance Hotel y tambe dilanti Imelda Kleuterschool.
Exposicion artistico cu prendanan di hende muhe victima di feminicidio rond di mundo
Di su parti, Carolina Bedoya di UNHCR a indica cu e tema di Orange the World pa 2022 ta “Uni” pa pone fin na violencia contra hende muhe y mucha muhe unda el a invita full comunidad di Aruba pa hunga un rol y hisa e voz pa kibra e silencio contra violencia contra hende muhe y mucha muhe.
Como representante di UNHCR cu ta uni na e causa aki, el a bisa cu awe for di 10am pa 8pm, mañan for di 6pm te cu 8pm y diasabra for di 9.30am te 12 di merdia na Cas di Cultura lo tuma luga un exposicion artistico yama “She’s Gone” unda un artista a recolecta prendanan di diferente hende muhe victima di feminicidio rond di mundo incluyendo un victima Arubiano.
“E ta un exposicion hopi impactante y nos kier invita pueblo di Aruba pa wak e prenda di e personanan aki cu lamentablemente a perde nan bida abruptamente door di feminicidio y e idea ta pa nos tur como comunidad ta envolvi den esaki pa kibra e situacion di violencia, pa e personanan cu awe ta victima di violencia pa nan sa cu nan no ta nan so”, Bedoya a comenta.
47.000 hende muhe y mucha muhe rond di mundo ta wordo asesina cada aña pa nan pareha of algun miembro di nan famia, den algun casonan, e crimennan aki no ta wordo resolvi.
“She’s Gone” ta un expresion di arte cu ta protesta contra e fenomeno global di asesinatonan pa motibo di genero cometi pa parehanan of miembronan di e mesun famia. E obra aki ta un grito den silencio na nomber di tur e victima inocente cu a wordo asesina pa e motibo simpel di ta hende muhe.
Art Banner contra violencia
Genesis Maduro HIAS a bisa cu nan ta contento di por colabora cu diferente instancianan local y internacional na Aruba unda HIAS lo tin e siguiente actividad for di 25 di november te cu 10 di december caminda henter Aruba ta invita pa participa den un ‘art banner’ unda por pone nan hand print na e banner aki, nan ta bay haci un tour rond di Aruba bishitando diferente instancianan.
Maduro a indica cu esaki ta bay ta manera un simbolo unda tur ta para keto den solidaridad contra violencia contra hende muhe y mucha muhe, si un organisacion of instancia ta interesa pa participa den esaki y bisa no contra violencia por yama nan na e number di telefon 730.77.65.
Red Tent pa duna sosten
Jeanine Tromp di Centro di Desaroyo di Hende Muhe (Cedehm) tambe ta bay forma parti di e 16 dia di activismo unda dia 8 di december nan ta organisando un Red Tent caminda e ta bay ta un sosten pa un grupo di hende muhe unda nan ta bay usa e tema contra violencia di genero y asina por conscientisa e pueblo di kico e parti di violencia contra hende muhe y mucha muhe ta.


c: text/html

text: WILLEMSTAD- 7 di yüni 2022 – Resientemente Ofisina di Turismo di Kòrsou (CTB) a hasi entrega di material di futbòl na 3 klup deportivo hubenil. Ta trata aki di materialnan ku a keda usá durante e klínika di futbòl ku a keda duná resientemente pa Ajax na 400 hóben aki na Kòrsou. E klupnan a risibí materialnan nobo tambe manera shùrt di Ajax i tambe bòter di awa pa deportista. Tambe a repartí bou di e klupnan bala i peon ku a keda usá durante di e klínika di futbòl. E siguiente klupnan a keda skohé pa risibí e materialnan; ta trata di: Union Deportivo Bandabou (Undeba) na Soto, Sport Vereniging Hubentut Fortuna i Centro Hubenil Mahuma. CTB ta sumamente kontentu di por a hasi e gesto aki na e hóbennan i ta sigur ku e hóbennan lo bai hasi bon uso di e materialnan deportivo ku nan a risibí.

robotstxt: allowed

filter: keep


text:
Hende na Boneiru ta biba den pobresa grandi, pero atrobe Hulanda no ta mustra ku e tin purá pa determiná e mínimo di eksistensia,. Loke ta kousa frustrashon grandi serka bònt di konsumidó Unkobon ku ta mustra un paralèl ku e despensa hulandes pa sklabitut.
“E kaso ta ku ta ninga hende un eksistensia humano i esei den e temporada kaminda Hulanda ke pidi despensa pa e pasado di sklabitut”, Harry Somers di e bònt ta bisa. Mi no ke enfatisá e paralèl aki, pero e tei si.”
Pakiko e mínimo aki ta importante pa Boneiru?
Pa establesé e mínimo sosial òf e mínimo di eksistensia ta un medida masha importante den kombatimentu di pobresa. Ta un suma ku un persona òf famia mester di dje minimalmente pa por biba di dje. A base di esei ta determiná kuantu un persona mester gana minimalmente, òf ta haña na kompensashon pa yu òf ònderstant.
E sumanan aki na Boneiru, Saba i Sint Eustatius ainda ta mas abou ku na otro munisipio hulandes, loke ta pone hopi hende biba den pobresa. Segun Unkobon na Boneiru sigur 40 porshento ta biba leu bou di e mínimo di eksistensia.
En bes di un deadline, atrobe un komishon nobo
Minister Carola Schouten (Maneho di Pobresa) anteriormente a informá den un karta na Tweede Kamer ku pa 2025 e mínimo sosial mester ta reglá. Pero den e debate den Kamer e siman aki tokante di esaki no a ni yega na un deadline mes, solamente a logra di instalá un komishon independiente ku ta bai wak e asuntu aki.
“Atrobe un komishon. Atrobe ta posponé miéntras ku hende ta biba den un pobresa profundo”, Somers ta reakshoná. E bònt di konsumidó ta fadá ku atrobe ta trata di tarda e asuntu atrobe ku komishon.
“Nos a haña Nibud na 2015, Regioplan na 2018 i awor ta bini un di tres komishon? Anto no a ni bisa mes ku esaki ta e último. I entre tantu nos ta tuma solamente paso chikí ku no ta ni yega den besindario di un punto di midimentu, te pa tin un mínimo sosial!’
Kaso den korte kontra Hulanda ta sigui
Unkobon ta sigui ku nan kaso den korte kontra Hulanda. “Nos lo sigui sigur ku esaki, pasobra nos no a haña konfiansa ku e kos lo drecha”, Somers ta bisa. “I niun ora no a disidí si e mínimo sosial ta bini na 2025. Kontrali na loke sekretario di estado Alexandra van Huffelen a bisa duru. Bon mirá den e debate aki nan a troka palabra tokante esaki.”


text:
ORANJESTAD, Aruba – 26 di Juli 2017: Dialuna anochi a tuma luga un reunion di contacto di Minister Ing. Mike de Meza na e Basketball Court situa den Congoweg na San Nicolas. Intencion di e reunion tabata pa presenta e trabounan realisa e ultimo 4 añanan y splica di e plannan concreto pa e siguiente 4 añanan nos dilanti. Un cos sigur a resalta bou di esunnan presente, cu San Nicolas ta hopi satisfecho cu reapertura di e refineria, pasobra ya a cuminsa mira movecion pariba di brug.
“Hende ta aprecia su sinceridad y honestidad masha. El a papia cla y raspa. Mi mester bisa cu mi’n tabata sa mes cu a haci asina tanto pa nos medio ambiente. Door di papia e berdad, Mike de Meza ta laga hende compronde e realidad miho y pa no bay tras di e gañamento y negativismo di e mesun grupo di oposicion”, asina un señora a bisa despues di e reunion di contacto.
Minister Ing. Mike de Meza ta determina pa tene mas di e tipo di reunionnan asina, den cual ta haci presentacion y despues contesta tur pregunta cu por tin bou di nos comunidad.
E cantidad di hende presente na e evento ta papia pa su mes. San Nicolas ta berde berde!


text:
Resultadonan di Mens Erger Je Niet LIVE hunga Diabierna ultimo ta como lo siguiente: Den e promer partido, Jun Jun Racing ta sali victorioso clasificando como number uno y Family Gang number dos. Ambos ekipo ta sigui pa Pool A. Na di tres lugar Citizens y Toyota number cuater. Dos ekiponan aki ta sigui pa Pool B. Weganan a continua pa 10’or cu otro interesante partido unda The Beef People ta clasifica como number uno pa Pool A y Palmita di Oro number dos. Pa Pool B ta clasifica The Jolly Jokers na di tres lugar y Chill Swa number cuater. Dos partido hunga riba un nivel hopi halto. Pa fin di siman venidero tin programa dos anochi di ambiente y competencia. Diabierna 13 di Juni cuminzando 8’or tin riba schedule e partido entre Sin Miedo (geel), 1 Live 2 Live (berde), Heavy Yiu #2 (corra) y S.I.S.S. (preto). Sigui 10’or cu partido entre Bay Gaña Baca #2 (geel), Seru Weburi (berde), Keep on Walking (corra) y Midwest Muffler Shop (preto). Diasabra 14 di Juni campeonato ta continua cu partido programa pa 8’or entre Kleine Vrijdag Crew (geel), Cana Malo Pasa Bon #2 (berde), Old Parr (corra) y Bombers (preto). Ultimo partido di anochi ta cuminza 10’or unda lo enfrenta otro Flor di Brazil (geel), Parke Arikok Sales (berde), Wema Langzaam Maar Zeker (corra) y Bongos (preto). Un fin di siman hopi pisa unda no menos cu 16 ekipo lo bataya otro deportivamente den e ambiente familiar cu Mens Erger je Niet LIVE so por brinda. Bo ta keda cordialmente invita.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Informashon di Ofisina di Turismo di Kòrsou
Riba 1 Òktober 2018, Ofisina di Turismo a kumpli 29 aña.
Ofisina di Turismo di Kòrsou ta un fundashon ku ta kai bou di e Ministerio di Ekonomia. E fundashon aki ta wòrdu supsidiá dor di e ministerio pa asina e kumpli ku su funshonamentu diario.
Komo fundashon, Ofisina di Turismo no tin mag di hasi ganashi den ningun forma, pues Ofisina di Turismo no tin mag di bende produkto òf kobra pa un servisio.
Ofisina di Turismo ta un organisashon chikitu ku no mas di 45 trahadó, konsistiendo di 1 direktor, manager nan, koordinador/asistente nan, officer nan i partaimer nan. Aktualmente e organisashon no tin un direktor pero si e tin direktor interino. Bou di manager nan ta kai entre otro e koordinadó nan i tambe asistente nan, kual ta esnan ku ta yuda guia e “officers”. Officers ta tur trahadó nan ku no ta manager ni koordinadó/asistente.
E departamento di finansa ta atministrá i tur asuntu finansiero di henter Ofisina di Turismo. Tambe nan ta sòru pa hasi pago nan na stakeholder nan.
E departamento di rekurso humano ta sòru pa tur kos di trahadó nan. E departamento aki ta atendé ku tur asuntu di trahadó nan di Ofisina di Turismo, por ehèmpel salario, dia nan di fakansi, yuda e trahadó krese den su karera, yuda e trahadó nan ku tin problema personal i diferente kos mas.
E departamento di komunikashon tin un relashon hopi di aserka ku tur media manera entre otro korant, televishon, radio. E departamento aki ta sòru pa tur informashon i òf notisia yega na e diferente forma nan di media.
E departamento aki ta tene nos edifisio i e esfera paden i rònt di CTB na òrdu i na un manera ku trahadó nan por ta konfortabel. Tambe nan ta sòru pa tur fasilidat di den edifisio di CTB, por ehèmpel stul, mesa, diseño di e kantor nan, tambe tur materialnan di kantor etc.
Esaki ta e departamento ku ta sòru pa tur sifra di turismo, serka e departamento aki bo ta haña informashon di kuantu turista a bini Kòrsou, unda nan ta keda, kuantu turista a bini ku avion i of barku i asta kuantu sèn turista nan a gasta na momentu ku nan a bishita Kòrsou.
E departamento di merkadeo digital ta manehá CTB su website nan i tambe tur CTB su página sosial riba internèt, manera entre otro www.curacao.com, www.facebook.com/curacaotb.
Tambe e departamento ta pone tur informashon relevante di Kòrsou riba e website pa e turista i esnan interesá den Kòrsou. Esaki ta e forma digital pa merkadea Kòrsou. Konstantemente e manager ta update i pòst un algu bunita di Kòrsou i òf pone informashon nan balioso di nos isla pa atraé turista nan.
Un departamento di strategia ta responsabel pa e direkshon/strategia di e organisashon pa asina garantisá un promoshon maksimal tantu den eksterior komo lokal.
Den e departamento di merkadeo general Ofisina di Turismo tin 4 manager di área i tambe un konsehero di merkadeo. E manager nan di e 4 área nan ta:
Kada un manager di área ta sòru pa merkadeo den su área. E konsehero di merkadeo ta duna konseho na e manager nan di merkadeo abase di tendensia nan di merkadeo mundial.
Ofisina di Turismo ta konta tambe ku un “internal auditor” pa tur kos kana segun prosedura i regla. Tambe nos tin un konsehero legal ku ta sòru pa tur asuntu nan legal di CTB ta na òrdu; por ehèmpel na momentu ku CTB ke usa un kantika òf potrèt. CTB ta buska pa sa ken ta e artista òf e fotógrafo i via di e konsehero legal CTB ta manda pidi outorisashon pa usa e kantika òf potrèt.
Meta prinsipal di Ofisina di Turismo ta pa huntu krea un Dushi Kòrsou i pa promové Kòrsou den eksterior pa asina trese mas turista na Kòrsou. Tambe Ofisina di Turismo ta lucha pa Kòrsou bira un di e isla nan mas gusta den Karibe no solamente pa nos solo i laman, pero tambe pa medio di nos kultura úniko, nos Dushi hende nan i tambe nos monumento nan i nan historia. Un isla ku ta sòru pa su medio ambiente i tambe su seguridat.
Na Ofisina di Turismo bo ta haña tur informashon relashoná ku Turismo. Mayoria bes turista nan ta bini na Ofisina di Turismo pa haña informashon di Kòrsou i tambe tuma konseho di kua ta e lugá nan ku nan por bishita, dependiendo di e turista su interes. Serka Ofisina di Turismo bo ta haña entre otro: foyeto nan di atrakshon nan turístiko, restorant, tour nan, hotèl i otro akomodashon nan, mapa di Kòrsou, museo nan i hopi informashon mas.
Tambe un turista por bini na Ofisina di Turismo si e tin un reklamo. E reklamo por ta algu relashoná ku un eksperensia ménos agradabel òf tambe pa yuda drecha servisio di kualke atrakshon ku el a bishita òf akomodashon ku el a hospedá. Ofisina di Turismo na su turno ta tuma e keho òf reklamo i nos ta hasi “damage control”, dependiendo di gravedat di e kaso.
“Damage control” ta nifiká ku CTB ta duna e turista un eksperensia positivo pa lag’e purba lubidá esun negativo. Si e situashon ta hopi grave, Polis di Turismo(Politur) ta atendé esaki huntu ku Slachtofferhulp.
Informashon di Turismo
E kantidat di turista ku ta bishita Kòrsou ta varia pa aña.
Na aña 2017 nos ta’tin 398.818 turista ku a bishita Kòrsou ku avion i na aña 2016 ta’tin 441.260 turista. Turista nan ku ta bishita Kòrsou ku avion i ku ta pasa mas ku 1 dia na Kòrsou ta ser yama “stayover tourist”.
Turista nan ku ta bishita Kòrsou ku barku krusero ta ser yama turista di krusero.
Na aña 2017 nos ta’tin 634.370 turista di krusero i na aña 2016, nos ta’tin 469.498.
Mayoria di nos turista nan ta bini for di Hulanda. Pues Europa ta e merkado ku ta duna nos mas turista di kual 50% ta Hulandes. Despues ta sigui Nort Amérika ku 20% di totalidat di nos turismo i 15% ta bini di Sur Amérika. Sobra turista nan ta bini for di Karibe, por ehèmpel Aruba i Sürnam.
E temporada haltu di turismo ta di Òktober pa Aprel. Esaki ta e temporada ku mas turista ta bishita Kòrsou.
Mayoria turista nan ta keda den hotèl nan grandi manera entre otro; Renaissance, Hilton, FlorisSuite, Kura Hulanda etc.
Tambe tin turista ta keda den apartamento, resort, bungalow, guest house, bed and breakfast ofserka un famia/konosí.
Mayoria turista gusta bishita nos playa nan, voral playa kenepa grandi. Tambe nan ta gusta bishita parke kristofel, Parke Shete Boka, Watamula etc.
Otro lugá nan ku turista gusta bishita ta Dinah Veeris, Chobolobo, plantashon di aloe.
Turista nan ta gusta hür un outo, baiskel of quad pa nan kore rònt i eksplorá Kòrsou.
Turismo ta e pilar prinsipal di nos ekonomia pa mas ku 10 aña. Nos turismo ta generá entrada pa nos ekonomia por sigui drei di un forma optimal. Pa motibu ku gobièrnu a mira e importansia den turismo pa ku desaroyo di nos ekonomia, e gobièrnu di turno den aña 1989 a lanta Ofisina di Turismo di Kòrsou.
Den aña 2017 nos turismo a generá 858.54 mion i den aña 2016 turismo a generá 849.56 mion.
Aparte di generá entrada pa ekonomia, tambe turismo ta krea kuponan di trabou pa nos komunidat.


text:
Presidente di Aruba Taekwondo Bond “ARTBO” Sr. Moises Fernandez a biaha pa Guadalajara, Mexico pa e Campeonato Mundial di adulto.
Durante e siman di 15-20 di November 2022 Sr. Moises Fernandez ta bay ta presente na tur e reunionnan di World Taekwondo. Aruba mester ta presente na e campeonato mundial pa asina Aruba por tin su derecho di voto y vos. World Taekwondo lo presenta e agenda di 2023/2024. Durante e siman tur miembro di Pan American Union “PATU” ta bay ta presente y nan lo presenta nan agenda pa 2023/2024. Aruba tambe ta miembro di PATU. Sr. Moises Fernandez tin un tarea hopi importante pa atende cu PATU tocante di e desaroyo di Aruba su Taekwondo pa 2023. Sr. Moises Fernandez mester ta presente durante e asamblea general. Sr. Moises Fernandez mester ta presente pa e credencial di Monica Pimentel cu ta bay ta e unico coach di Aruba.
Sr. Moises Fernandez ta bay atende na e reunion tecnico di e campeonato mundial pa e ta bon informa tocante di e ultimo desaroyo den Taekwondo. Durante e reunion di World Taekwondo nan lo presenta e agenda y e notulen di e aña aki pa asina tur Pais presente por vota.


text:
ORANJESTAD – Awe mainta Hues a dicta sentencia den e caso penal cu Ministerio Publico a cuminsa contra e homber Arubiano Jafet Cabrera Baez (23) y e dama Dominicano Walkidia Winterdaal (34). E sentencia a bay via video conference. Den sala di Corte tabata presente e famia di e victima Frans Angela y tambe e tata di Jafet.
ARUBANATIVE por a compronde cu Hues a baha e castigo pisa cu Fiscal a exigi pa J.B. y W.W. Fiscal a exigi 25 aña pa J.B. y 22 aña pa W.W. Hues a condena e pareha na 18 aña di prison.
FISCAL A EXIGI CASTIGO PISA
Luna pasa tratamento di e caso a tuma lugar caminda Fiscal a bisa cu e caso aki a shock henter comunidad y famia. Fiscal a bisa Hues cu J.B. y W.W. a asesina Frans Angela 79 aña na un forma hororoso. A drei e garganta y kibra nek, a pasa auto riba cabez y curpa di e victima. Fiscal a bisa cu segun patologo, Angela a sufri masha hopi pasobra posiblemente ainda e tabata na bida ora a pasa auto riba dje y e no por a haci nada pa defende su mes. E caso aki a shock henter comunidad y famia. El a mustra riba e miembro di Recherche cu a yega eynan y mira su welo morto. Fiscal a tuma na malo con na un forma hororoso a mata e victima. El a mustra con J.B. a splica den detayes con el a drei garganta y kibra nek y despues pasa auto.
Fiscal a exigi pa J.B. 25 aña di prison y pa W.W. 22 aña di prison.
DRAMA DEN CORTE
Despues di a exigi castigo tanto W.W. como J.B. a perde cabez. Promer tabata W.W. cu a cuminsa grita y yora sin fin. Despues tabata J.B. kende a perde cabez y 4 miembro di CEA a atende cun’e y hib’e patras den e parti di celnan, caminda por a scucha ainda con e tabata grita.
SENTENCIA
Ayera mainta Hues a bisa cu e kier pa e acusadonan ta den un oficina separa. Esaki tambe a sosode promer cu el a dicta sentencia. Aparentemente a tuma medida pa evita loke a pasa den sala di Corte, caminda e pareha a perde cabez.
Hues a bisa cu e ta haya legalmente proba cu J.B. y W.W. premedita a asesina señor Angela.
ASESINATO CRUEL
Hues a bisa cu pa cu e castigo, e ta tene cuenta cu e forma cruel cu a mata Angela. Hues a bisa cu no por imagina con e ultimo minuut di bida di Fransico tabata. A laga famia cu tristeza.
HUES A BAHA CASTIGO EXIGI
Hues a bisa cu e tambe ta tene cuenta cu e raportnan di psychiater cu ta haya J.B. y W.W. menos responsabel pa loke nan a haci.
Hues a condena J.B. y W.W. na 18 aña di prison. Nan mester paga un parti di e gastonan di entiero y si e famia ta desea, e por cuminsa un caso civil pa exigi e resto.
ACUSADO A CUMINSA GRITA
Despues cu Hues a bisa e castigo, por a scucha e acusado J.B. grita masha duro. Esey ta mustra cu aparentemente el a bolbe perde cabez.
TATA DI JAFET A PAPIA CU HUES
Despues di e sentencia, e tata di J.B. a pidi pa e papia cu Hues. Para den sala di Corte el a pidi Hues pa tene cuenta cu su yiu J.B. no ta bon di cabez. Hues a splica e tata, cu a tene debido cuenta cu tur loke e tata ta splicando Hues. Hues a bisa e tata tambe cu no mester lubida cu J.B. na un forma hororoso a kita bida di tata di un famia.


text:
Hopi biaha polis su presencia ta pa ordo y respet y den algun ocasion e ta pa resolve y asisti den situacionnan cu ta delicado y personal. Durante e dianan tras di lomba por a tuma nota di hopi problema den famia, agresion na hende muhe, problema entre bisiñanan y mas.
Tin biaha ta presenta esnan cu tin cu bay cu cautela y purba di sirbi e persona cu un poco mas pasenshi y dignidad mirando e situacion delicado cu nan ta aden. Nos pais igual na hopi rond mundo tambe tin man yen cu enfermedad mental cu no ta tur biaha ta manifesta den forma usual.
Diahuebs mainta a pidi presencia di polis dilanti parlamento pa un persona cu no ta mustra di ta compronde mucho bon kico ta pasando y na unda e ta encontra su mes. Cu un acercamento diferente e polisnan a purba comunica cu e persona y decifra un poco informacion cu por ta di ayudo pa su persona.
Despues di sigura cu e persona ta comodo y trankil a pidi pa transport’e pa Respaldo pa asina e haya e ayudo medico cu e tabata tin mester di dje. Por a compronde tambe cu den oranan di atardi e persona lo a regresa cu cas y ta spera cu su situacion lo mehora y cu tur esnan preocupa pa su salud por ta trankil cu nos Cuerpo Policial tambe lo pone un wowo mas atento riba dje y tur otro manera semper nan ta haci.


text:
Hopi biaha e duanero ta blanco di critica, specialmente pa nan orario di trabou y e facilidad pa dicidi pa no traha. Asina algun dia pasa a critica nan feros pasobra nan a opta pa no sali traha debi na poco awasero. E tempo ey hopi a comenta riba Facebook cu si nan ta biba na Hulanda, nan lo no por traha mes pasobra ey awasero ta cay cu regularidad, anto henter dia.
Un ciudadano sinembargo a manda nos un potret diasabra ultimo, pa demostra con por lo menos un duanero tabata trahando den pleno awasero na Wayaca. A compronde cu na San Nicolas tambe trabou a sigui normal. For di un duanero a compronde cu nan no tin problema pa traha den awasero, tanten cu e container ta bou di un dak. Ta imposibel pidi di e duanero pa traha bou circunstancianan asina, esta den awasero.
Di otro banda, nan ta consciente cu temporada di fin di aña a yega y comercio ta bestel producto pa nan por bende. Duana ta hunga un rol importante den “clear” e carganan, pa garantisa cu e comerciante ta paga loke el a bisa di ta importa. Door di ofrece un servicio rapido, mas carga ta drenta Aruba, mas placa ta drenta caha di gobierno y mas facil comercio por pone producto na benta. Cu esey den mente, nan no tin problema pa hasta traha den fin di siman, pa yuda baha e presion di tanto container cu ta yegando nos isla cu carga pa comercio.


text:
Dr.Mariano ‘Pitòsh’ Heyden ta haña beka prestigioso pa investigashon na Oustrialia.
Gobièrnu di Oustralia a duna un beka balorá na 379 mil dòler (mas ku mei mion na florin) na e yu di Kòrsou Dr.Mariano ‘Pitòsh’ Heyden pa aselerá su investigashon sientífiko riba tereno di strategia, “corporate governance” i inovashon. Ta trata aki di e prestigioso "Discovery Early Career Research Award" otorgá via di "Australian Research Council", e órgano nashonal di mas haltu enkargá ku finansiamentu di investigashon sientífiko inovativo. E beka aki di gobièrnu oustraliano ta konsiderá e beka di mas prestigioso na Oustralia pa akadémikonan hóben. Dr. Heyden ta Assistant Professor na Universidat di Newcastle na Oustralia i e ta promé i úniko persona di su fakultat ku a yega di sigurá e beka aki. E beka ta pa un sientífiko ku tin su doktorado ménos ku 5 aña i ku basá riba su prestashon den e tempu kòrtiku aki, ta keda konsiderá un di e tòp "prospektonan" internashonal den su área. Pa medio di e tipo di invershonnan aki gobièrnu oustraliano ta purba stimulá inovashon nashonal i retené e tòp akadémikonan hóben. Ménos ku 1% di akadémikonan na Oustralia ta risibí e beka aki anualmente. Universidat di Newcastle (UON) a selebrá aña pasá nan di 50 aña di eksistensia. UON ta konsider’é di ta un sientífiko tòp den tereno di strategia empresarial i na 2015 el a risibí e universidat su premio pa "Research & Innovation." Dr. Heyden tin vários publikashon sientífiko den e revistanan internashonal di mas prominente den business i management. El a gradua na Universidat di Kòrsou na 2006 i despues a haña su títulonan di maestria i di dòktor na Universidat di Erasmus na Ulanda na 2012.


text: Ta for di siman pasa caba cu hefenan di distrito 1 tabata na altura di cierto mal actonan cu agentenan policial di e distrito lo tabata haciendo cu fiestamento cu bebemento entre polisnan. E investigacion a bin ta avanzando y a duna su resultado unda a gara miembronan di e cuerpo violando tur ordo y reglanan di seguridad pa prevencion, nan a kibra e samnscholings verbod y tabata bebe y fiesta na grandi na un adrez di un cas cu sa ser usa na huur pa fiestanan priva. E bochincha cu tabata sali for di e adres aki a pone cu e hefenan a bay na e adres y a para e cuenta. A warda pa mainta habri pa alto mando saca un comunicado pero ora a ripara cu kier a tene esaki interno un medio cercano na nos website a “blaas” e caso. E reaccionnan di e publicacion aki a pone polis den un spot cu alto mando a emiti un boletin.


text:
Dialuna mahinta 30 di juli 2012 a tuma luga e ultimo reunion kaminda a firma e akuerdo entre Parokia San Michael i e Komunidat Katóliko Semper Uni.
E komunidat katóliko di Breda i bisendario no tabata organisa den un parokia denter di Misa katoliko di Hulanda. E miembronan di e komunidat aki tabata pertenese mayoria biaha na e parokianan regular. E miembronan tabatatin e nesesidat sí, pa maske ta un biaha pa luna bishita un Sto Saklrifisio di Misa den nan lenga materna (papiamentu) aki den Breda. Den otro cuidatnan (p.e. Rotterdam, Delft, Tilburg, Amsterdam etc.) tabata asina kaba. Den Breda tambe nan kier organisa nan propio Sto Sakrifisio di Misa na papiamentu.
E komunidat tabata tin e deseo pa riba kada 4 diadomingu di luna organisa un servisio na papiamentu den Michaelkerk entre 2or di merdia pa 5or di atardi. E idea original tabata di 2or pa 3or lo a prepara e servisio, di 3or pa 4or lo a tene eservisio i entre 4or i 5or lo a keda un ratu kombersa bao di un kopi koffie of thee ku benta di nos pastechi, mankaron di koko i kos dushi antes etc. Na final lo a limpia e luganan usá. Segun ku tabata moldea e idea i kombersashonan tabata tumando luga a disidi ku tòg prome ku inisia pa manda via di un mail fechá 6 di augustus pa kambia e di 4 diadomingu pa e di 1e diadomingu di luna i esaki entrante diadomingu 7 di oktober 2012. Fecha kual a tene e promé Sto Sakrifisio di Misa na papiamentu. Sirbishi ku a wordu presidi pa pastoor Jan Bouman for di Voorschoten, kende no ta un deskonosi den e mundu katóliko na Antia debi ku pastoor Bouman a sirbi 43 aña di su 85 aña di bida na Antia pero prinsipalmente na Aruba.
Dialuna mahinta 30 di juli 2012 a tuma luga e ultimo reunion kaminda a firma e akuerdo entre Parokia San Michael i e Komunidat Katóliko Semper Uni.


text:
UN TOTAL DI 297 COMPANIA YA A COMPLETA E PROME FASE DI E ARUBA HEALTH & HAPPINESS CODE (HH CODE) Y LO WORDO OTORGA E SEYO DI PRE-CHECK
ORANJESTAD – Siman pasa Oficina di Turismo di Aruba (A.T.A.) a lansa e “Aruba Health & Happiness Code" (HH Code) den colaboracion cu Departamento di Salud Publico (D.V.G.), Ministerio di Salubridad, y socionan clave den e industria turistico. Un total di 297 compania cu a yena e registracion y checklist debidamente durante e prome siman ya caba a logra completa e prome fase di e proceso di Aruba Health & Happiness Code (HH Code) exitosamente y consecuentemente por ricibi nan seyo colorido di HH Code (seyo di pre-check).
E 297 companianan cu ya caba a logra completa e prome fase di HH Code exitosamente door di yena e registracion y checklist debidamente cumpliendo cu tur rekisitonan, ta inclui companianan den e cuater sectornan di ‘Accommodation’, ‘Retail/Shop/Supermarkets’, ‘Food & Beverage’ y ‘Food Trucks’. E companianan aki a ricibi un email confirmando cu nan a completa e prome fase aki pa cual nan ta wordo otorga un seyo colorido di HH Code (seyo di pre-check). Ta hasi un apelacion na tur compania cu a registra pa verifica si a ricibi e email aki, mirando cu esaki lo por a bay den ‘junk mail’.
Companianan cu ricibi e email aki lo por pasa busca nan seyo colorido (seyo di pre-check) entrante diabierna, 29 di mei, na oficina principal di A.T.A. cu ta situa pabou di Talk of the Town. Por pasa busca esaki durante orario di trabou entre 8:00 AM y 12:00 PM y entre 1:00 PM pa 5:00 PM di dialuna pa diabierna. Ta pidi tur compania pa tene cuenta cu na momento di busca e seyo colorido di HH Code, cada compania lo wordo otorga un (1) seyo colorido den forma di un sticker. E seyo colorido lo wordo manda via email den forma digital tambe. Ademas, ora di busca e seyo colorido cada compania lo mester presenta un copia di e email di confirmacion cu a ricibi y lo mester firma pa asina haya e seyo colorido (seyo di pre-check).
Despues di a completa exitosamente e prome fase, e datonan di e 297 companianan cu a ricibi nan seyo colorido (seyo di pre-check) awor lo wordo traspasa pa D.V.G. pa asina inicia e di dos fase di e proceso di HH Code cu ta consisti di un inspeccion na e sitio di operacion. Ta importante pa menciona cu no tin ningun termino stipula den cual por spera e bishita aki, mirando cu e lo tuma luga inesperadamente y e cantidad di companianan cu lo mester wordo inspecciona ta grandi. Sinembargo, A.T.A. siguramente lo mercadea e companianan cu ya caba a logra obtene nan seyo colorido (seyo di pre-check).
A.T.A. kier haci uso di e oportunidad aki tambe pa recorda tur compania cu e HH Code ta un seyo mandatorio cu tur compania mester obtene. Tuma bon nota cu e ultimo dia pa companianan completa e registracion y checklist ta diadomingo awor, dia 31 di mei pa 5 or di atardi, pa e cuater sectornan cu ya a wordo lansa. Dentro di poco por spera e introduccion di sectornan adicional cu tambe lo wordo pidi pa completa e registracion y checklist pa cu e HH Code. Pa mas informacion tocante e HH Code y con pa registra por bishita www.arubacovid19.org/ahhc of por manda un email na healthcode@aruba.com.


text:
Kralendijk – Tin 18 kaso aktivo di Covid-19 na Boneiru awe 10 di ougùstùs 2021. Di e 268 resultadonan di tèst ku a drenta kuater a resultá di ta positivo. E personanan ku a tèst positivo ta un hende lokal. Dos persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
šš
Oranjestad-Na Sint Maarten a keda presenta diaranson den presencia di Prinses Beatrix e buki di historia āEenheid en verscheidenheid ā 200 jaar Koninkrijk. Nederland en de zes Caribische eilanden in jaartallenā. Ank Bijleveld, presidente di Comite Nacional 200 aƱa Reino, a entrega un prome ehemplar na binti alumno di Sint Maarten Academy.
āDos shen aƱa di Reino nifica, cu Hulanda y e islanan Caribense ta comparti hopi historia. Ta importante pa conoce e historia ey, pasobra ta asina so nos por compronde e desaroyonan di awe y hunto nos por construi futuroā, segun presidente di NC.
Esey ta cuadra cu e tema di Parlamento Hubenil di Reino cu ta tuma luga actualmente (di 20 pa 22 di mei) na Sint Maarten. Cincuenta hoben ta debati tocante loke ta uni nos den Reino, awor y den futuro. Parlamento Hubenil di Reino ta e di tres evento (nacional) den cuadro di celebracion di 200 aƱa di Reino.
E buki ta trata e historia comun den Reino for di 1813 te awor. Pero e epoca for di descubrimento di e islanan aki pa e SpaƱonan tambe ta keda trata. E enfoke ta riba e momentonan historico den e relacion entre e islanan y entre e islanan cu Hulanda. Ta un mescla di asunto di gobernacion y acontecimento importante riba tereno di deporte, cultura, economia y comunidad.
Ta publica e cronologia aki na ocasion di e celebracion di 200 aƱa di Reino Hulandes y e mester ta un recuerdo permanente pa e alumnonan di e klasnan mas halto di VSBO/Mavo y e ciclo basico di Havo/VWO. Ademas e cronologia aki ta yuda e docentenan pa bay mas profundo den e historia di Reino.
Despues di e presentacion na Sint Maarten Academy lo distribui mas cu 11.000 ehemplar na tur otro scol na Sint Maarten y na e cinco otro islanan den Caribe. Pa haci e buki mas accesibel posibel, a traduci e obra na Ingles, Papiamentu y Papiamento.
Den e parti Caribense di Reino por tende hopi biaha cu e hobennan di e islanan sa hopi mas di Hulanda cu e hobennan di Hulanda sa di Caribe. Esey a bin dilanti tambe durante e apertura di Parlamento Hubenil di Reino efectua pa Prinses Beatrix. Hopi di e presentenan a subraya e importancia di atencion pa Reino den enseƱansa. Dwayne Griffith di Sint Maarten, un di e hobennan cu ta participa den Parlamento Hubenil di Reino, a formula esaki di e manera aki: āI learn from yesterday, live for today, hope for tomorrow.ā NC lo investiga e posibilidadnan pa distribui e buki na e scolnan na Hulanda tambe.
E cronologia ta skirbi pa e periodista y historiado RenƩ roodheuvel riba encargo di Comite Nacional .E tabata coresponsal di Radio Nederland Wereldomroep y NOS pa e islanan y den su hubentud el a biba algun aƱa na Corsou. Ademas e ta miembro di e grupo di trabou di Caribedi e Comite Naciional 200 aƱa Reino.


text:
ORANJESTAD,Aruba
Minister di Salubridad Publico y Deporte Sr. Dangui Oduber ta anuncia cu dialuna proyecto di Hoben Activo, Hoben Feliz a continua na Sport Centrum San Nicolas y diamars na YMCA Dakota. Meta di e programa aki ta pa motiva y promove hobennan pa hiba un bida activo y saludabel door di involucra e hobennan cu actividadnan deportivo caminda nan abilidadnan social y emocional ta wordo mehora y caminda tambe e balornan humano mas importante ta wordo estableci. E proyecto aki ta bou encargo di IbiSa den bon cooperacion cu Ministerio di Salubridad Publico y Deporte.
E mandatario a conta cu e programa a cuminsa como un proyecto piloto den e bario di San Nicolas y a resulta di ta uno sumamente exitoso. Pa e motibo aki a expande e proyecto aki den e bario di Dakota cual tambe a bay hopi bon, e idea ta pa tur bario conoce e programa di Hoben Activo, Hoben Feliz. Tur esaki ta wordo haci den cuadro di e plan nacional di prevencion di salud. Esaki ta un plan cu ta trahando riba dje, den bon cooperacion cu PAHO.
Minister Oduber a menciona cu ta bay bin cu mas campañanan di conscientisacion pa haci ehercicio y asina cambia nos estilo di biba. E idea tras di esaki ta pa den futuro baha e gastonan di AZV cu ta procedente di pashentnan cu ta sufri di suco. Pesei e programa di Hoben Activo, Hoben Feliz ta invulcra den e mucha di un edad hoben pa haci deporte, movecion pa asina hiba un bida saludabel.
E programa Hoben Activo, Hoben Feliz lo ta 2 biaha pa siman y lo continua cuminsando di dialuna 20 di januari 2020 na Sport Centrum San Nicolas y diamars 21 di januari na YMCA Dakota. Muchanan entre 8 pa 13 aña por pasa libremente pa registracion cual ta completamente gratis na Sport Centrum San Nicolas Y muchanan di 8 pa 11 aña por registra na YMCA Dakota.E programa lo cuminsa 3’or di atardi y lo termina 4:30 y lo tuma lugar riba tur dialuna, diaranson na San Nicolas y diamars y diahuebs na Dakota. E siman aki na Sport Centrum na San Nicolas lo toca e deporte di futbol y na YMCA na Dakota lo toca e deporte di capoeira. Den e proximo siman nan lo tin mas deporte manera, baseball, judo, tennis y boxeo.
Minister Dangui Oduber ta sumamente contento y satisfecho cu e proyecto aki y un bes mas ta demostra cu e gobierno aki ta pone e ser humano central caminda por medio di deporte ta aporta na reduci futuro gastonan di AZV y tambe problemanan social.


text:
Nombramentu temporal di miembronan di Hunta di Komisario di CBCS
Nombramentu temporal di miembronan di Hunta di Komisario di CBCS
Willemstad/Philipsburg – Presidente di Korte Komun di Hustisia señora mr. E.A. Saleh a nombra komo
miembronan temporal di e Hunta di Komisario di Centrale Bank van Curaçao en Sint Maarten (CBCS):
señora Miroslava I. Wedervoort
señor Ajamu Glenston Baly
señor Ahmed Hasani Ohmar Bell
señor Patrick Newton
señor Jason Jermaine Rogers
Huntu ku señor Julian Lopez-Ramirez nan ta forma e Hunta di Komisario di CBCS.
CBCS ta gradisí señora Jeanette Hagen i señores Etienne Ys, Dennis Richardson i Jean Francisco pa nan
kontribushon i dedikashon komo miembro di Hunta di Komisario durante di e periodo di 2017 – 2021.
Willemstad, 24 di ougùstùs 2021
CENTRALE BANK VAN CURAÇAO EN SINT MAARTEN


text:
ORANJESTAD, Aruba
For momento cu Prome Minister Evelyn Wever Croes a huramenta, su persona y su gabinete a mustra un set di gobernantenan bruha cu no sa kico nan tin cu haci awor cu nan ta den gobierno.
Miembro di fraccion di AVP, Arthur Dowers ta mustra cu den e prome dianan na mando di e pais, ya caba Prome Minister a bin dilanti y anuncia cu su gobierno lo bay aumenta BBO formalmente y lo introduci varios otro medida pa haya placa den caha.
“For di e prome simannan caba, Evelyn Wever Croes y su grupo a dicidi di traiciona pueblo di Aruba pero mas ainda su votadonan, ya cu el a priminti tur cas cu el a drenta den pueblo durante di campaña, cu su partido tin solucion pa e situacion financiero y cu e lo no introduci ningun medida caminda lo ranca placa for di cartera di pueblo.
Evelyn su gobierno tin casi tres aña rancando placa for di cartera di pueblo, engañando tur hende pakico e tin cu haci esaki y sin duna pueblo ningun cen extra bek.
Awor cu e crisis di corona virus a bati na nos porta, Prome Minister Evelyn ta hungando rol di santo, papiando bunita, papiando cu e ta reglando tur cos cu Hulanda pa haya prestamo na un interes hopi abou.
Sinembargo diabierna ultimo Hulanda a informa Prome Minister Evelyn cu nan no ta confia den su palabra, nan no ta mira con e por bay paga e placa aki bek y kier mira con e lo bay haci esaki den futuro loke ta pone Evelyn den un situacion cu nunca el a haci.
E contesta di Hulanda ta mustra bon cla cu ni Hulanda no tin confiansa den Evelyn y su Gobierno, ya cu no ta prome bes cu ta papia cu su persona y su Minister di Finansa, cu nan tin cu baha gasto di personal loke nan no a bin ta haciendo.
Awor nos por a scucha Prome Minister papia na television, papia cu pueblo bisando cu trahadonan di gobierno tin cu compronde cu nan tin cu bay entrega, cu nan tin cu compronde cu nan tambe tin cu haci sacrificio y nan tambe tin cu bay entrega.
Ya caba a cuminsa papia di beneficionan cu lo bay wordo anula, di otro aspectonan salarial caminda e trahado di gobierno lo mira cambionan serio den su entrada pero ni algun dia despues, Prome Minister Evelyn Wever Croes ta bin dilanti y bisa pueblo, cu el a yega na una reglo cu CITGO pa e bay y cu nan tin cu paga un suma di 16 miyon di dollar.
Un suma cu ta menos cu mita di loke ta para den e contract cu gabinete Mike Eman a firma cu CITGO caminda si e compania aki no cumpli, e lo tin cu paga 325 miyon na pais Aruba pa motibo di a bay den default.
Pues un banda bo ta bisa trahadonan publico pa prepara pasobra nan tin cu entrega den tempo di crisis aki pero ta bira hunga pa Sinterklaas dunando un compania asina grandi un regalo di miyones y miyones di dollar.
Algo cu simplemente no por wordo hustifica y caminda hasta nos por bisa cu gobierno tin cu exenora un grupo grandi den nos comunidad pa loke ta nan debe di belasting mescos cu CITGO ta wordo trata.
Ta bon mi menciona tambe cu aki pueblo tin un gobierno di MEPPORRED cu a costa pais Aruba mas cu 7 miyon na biahamento rond mundo pero ningun momento kier papia di no biaha mas den proximo lunanan pero e trahado di gobierno si, tin cu bay sacrifica.
Prome Minister Evelyn den 139 dia den gobernacion a costa pais 1.1 miyon pa gastonan di biahe, Minister Chris Romero a biaha mas cu 200 dia rond mundo pa e suma di1.5 miyon florin cu no ta wega.
Minister Glenbert Croes tambe a yega e plafond di un miyon pa loke ta gastonandi biahamento caminda el a pasa mas du 200 dia biahando y Minister di Finansa Xiomara Ruiz Maduro a recore mundo pa mas cu 120 dia y a supera e costo di 900 mil florin na gastonan di biahamento.
Minister Rudy Lampe, e minister cu mas a mira su decisionnan wordo “terug gefloten” a costa pueblo mas cu 700 mil florin na biahamento mientras cu Minister di Husticia Andin Bikker tambe ta cerca di mey miyon di florin cu mas di 400 mil florin na costo di biahamento.
Tur esaki pa colmo e minister di turismo mes cu mester a biaha mas cu tur di e gabinete aki, a costa pueblo alrededor di 400 mil florin na biahamento.
Aki Prome Minister Evelyn tin cu bin cuminsa splica trahadonan publico, cu su gabinete lo no biaha mas cu nan lo no sigui gasta miyones di florin na biahamento, cu lo no duna CITGO miyones di dollar di regalo, anto ta pidi trahadonan publico pa entrega parti di nan beneficionan, parti di nan salario,” Parlamentario Arthur Dowers a declara.


text:
ORANJESTAD – Diaranson atardi Prome Minister Mike Eman tabata na tereno di Rough Riders na Savaneta pa presencia con e trabounan di rehabilitacion di pista di BMX ta andando. Eman hunto cu BoBario a percura pa mita di e presupuesto necesario pa asina e ekipo aki di atletanan local por conta cu un facilidad cu ta na nivel internacional y asina por ta ainda miho prepara pa competencianan den exterior.
Audi Soekandar, head coach di Rough Riders a indica cu e encuentro ayera cu e prome mandatario tabata hopi fructifero. “Nos a elabora hopi cos manera con nos ta para na e momentonan aki cu e pista, cu nos tin hopi plan pa termina e pista paso tin hopi mucha cu kier sigui cu BMX.” Eman tin varios aña siguiendo y sosteniendo e organisacion. Algun aña atras te hasta a mira nan competi na e weganan Panamericano na Canada.
“Minister President ta hopi contento di wak e muchanan atrobe y el a compromete su mes cu e ta bay yuda nos,” Soekandar a bisa. E plan cu tin ta pa pone e tereno na Savaneta riba standard di UCI cu ta nifica, entre otro, cu e pista ta cambia di direccion. “Algo cu normalmente nos no conoce na Aruba,” e head coach a duna di conoce. “BMX ta lantando bek… Nos tin e muchanan Elite y e chikitonan Striders cu ta cuminsa di 2 aña. Nan ta e fundeshi di BMX y nos ta wak un futuro hopi grandi pa e siguiente añanan.”
Esaki ta hustamente loke Gabinete Mike Eman kier sigui sostene. “Si nos inverti trempan, nos ta mira cu nan (muchanan) ta crece y desaroya positivamente. Banda di competencia internacional, naturalmente ta importante pa tin facilidadnan di recreo pa kita muchanan for di caya y esey ta un inversion importante,” Prome Minister Eman a expresa.
Di mesun manera ta inverti den otro ramonan di deporte y movecion sano. Durante e dos terminonan di gobernacion, Prome Minister Mike Eman y programa di BoBario a percura pa diferente mehoracion di organisacionnan deportivo manera na Calbas y Rockets. Hunto cu FCCA a construi canchanan na Bushiri y Madiki y mas reciente a habri mini veld di futbol na Angochi y pone e prome piedra pa otro na tereno di La Fama.
Donny Rasmijn, Parlamentario di fraccion AVP for di bario di Savaneta tambe tabata presente y a presencia cu satisfaccion y orguyo e desaroyo positivo aki. “E ta un necesidad den e bario di Savaneta; un necesidad pa e muchanan. Atrobe e pueblo di Savaneta a pidi p’e y Gobierno a cumpli. Partido AVP y mi persona semper lo para p’e.”
Eman: “Nos gobernacion a pone como prioridad mehoracion di calidad den bida den barionan y nos ta trece esey den cada bario di Aruba. Asina ayera nos tabata na Angochi, awe nos ta na Savaneta y otro siman nos lo ta na otro caminda.” E enfoke aki ta uno cu ta aprecia dor di mayor y coachnan paso nan ta sinti cu nan gobierno tambe ta sostene nan den desaroya y mehora e facilidadnan deportivo.


text:
Mas opcion di pago pa e consumido:
ORANJESTAD: Banco di Caribe a ricibi hopi reaccion positivo riba e opcion di pago ‘online’ cu Sentoo. E consumido kier mas facilidad di pago y na su turno e comerciante kier ofrece su cliente tur opcion cu tin den mercado. Establecimentonan den un futuro cercano mester por ofrece diferente metodo di pago ‘online’, di manera cu e cliente por paga ‘online’ manera cu e ta desea.
Dicon Sentoo?
Pagonan via Sentoo, e metodo di pago ‘online’, ta sosode automaticamente, facil y lihe, usando cuenta bancario. Simplemente bisa: paga di bo cuenta coriente di Banco di Caribe, pa e cuenta coriente di un negoshi na Banco di Caribe. E ta reemplasa uzo di tarheta di credito of e-wallet. Banco di Caribe ta un banco di futuro y ta anticipa e desaroyonan digital den mundo bancario. Sentoo ta wordo considera tambe un opcion di pago ‘di cuenta-pa-cuenta’ (A2A). E miho ehempel di un opcion di pago ‘di cuenta-pa-cuenta’ ta iDEAL na Hulanda, e consumido a adopta esaki completamente como opcion di pago.
Opcionan di paga cu Sentoo
Cu Sentoo su ‘online check-out’, comerciantenan por ofrece e proceso completo di un manera hopi facil y asina acepta pago online. E cliente mester djis selecta Sentoo na momento di ‘check-out’ y selecta Banco di Caribe riba e pantaya. Automaticamente nan ta keda dirigi na nan portal di ‘online banking’ na unda cu ya tur informacion di e compra y e pago a keda yena. Mester djis click, confirma, y tur cos ta cla! E cliente ta keda automaticamente dirigi bek na e pantaya di compra. E ‘online checkout’ ta crea un experencia facil y lihe den un ambiente ya custumbra di e propio cliente.
Tambe por ricibi pagonan local cu Sentoo uzando un QR Code of un payment link. E QR Code y payment link ta ideal pa por ehempel un cuenta digital of ticket y por wordo comparti via tur medionan digital manera email, text of WhatsApp. Ta inicia e proceso di pago door di click riba e payment link of scan e QR Code cu un smartphone of tablet. E montante corecto y referencia di pago ya a keda automaticamente yena. E opcionan di QR Code of payment link ta ideal pa comerciante cu por ehempel no ta uza un online store.
Realmente no ta importa cua opcion di pago cu Sentoo bo scohe; importante ta pa bo ofrece un opcion di pago ‘online’ cu ta facilita bo clientenan tambe. Tur empresa – grandi of chikito- por bin na remarca pa Sentoo. Clientenan empresarial, cu ta desea di ofrece mas opcion di pago na nan cliente pa nan producto of servicionan, por aserca nan ‘account manager’ na Banco di Caribe pa aplica pa e servicio aki. Si bo no ta cliente comercial di Banco di Caribe ainda y kier bini na remarca pa e servicio aki, por traha un cita cu Corporate Credit Support na corporatecreditsupportaruba@bancodicaribe.com. Actualmente Banco di Caribe ta e unico banco cu ta ofrece e servicio aki pa compania local na Aruba, Boneiro y Curacao.


text:
Pa e ocho otro atletanan den e competencia aki nan lo debuta den un prome competencia grandi internacional manera UANA y alabes ta fungi como un bon preparacion e proximo Carifta Games. Esnan cu lo competi den e categoria 11-12 anja lo ta Braynsly Dirksz, Gavin Kock, Jaydon Croes, Ronald Fun, Giancarla Larez y Michaline de Cuba. Den e categoria 13-14 anja lo competi Gabriela Gordon mientras Nathan Croes lo competi den 15-17 anja. Como coach nos lo tin Ismael Santiesteban y miembronan di e delegacion Daniel Jacobs Sr, Gislaine Croes y Marion Kan.
Remarcabel ta cu e atletanan cu competi na e UANA Cup 2018 lo tin e posibilidad di clasifica pa weganan importante den nos region y continente manera e Weganan Centro Americano y del Caribe 2018 di Barranquilla, Colombia, Weganan Odesur 2018 na Cochabamba, Bolivia, Weganan Olimpico Hubenil 2018 na Buenso Aires, Argentina y e Weganan Panamericano 2019 di Lima, Peru.
Un danki sigur na Lotto, e Loteria di Aruba pa medio di Stichting Sportsubsidie Aruba cu a subsidia e atletanan Elisabeth Timmer, Brandon Cheong y Daniel Jacobs pa e UANA CUP 2018 na Coral Springs, Florida, Merca.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
Diabierna 11 di november y dialuna 14 di november Minister mr. Xiomara Maduro y Minister Presidente mr. Evelyn Wever Croes a presenta den parlamento pa duna cuenta di e presupuesto di nan carteranan respectivo. Mesora ora minister Xiomara Maduro a yega entrega un nota di cambio, cual tabata cumpli cu tur rekisito di CAFT y RMR.
Pa por a cumpli cu e 1% di surplus, cu ta mas o menos 63 miyon florin, a introduci BBO na grens y tambe a crea un begrotingsfonds Pandemische Veerkracht en innovatie. E introduccion di BBO na grens lo mester zorg pa 35 miyon florin extra cual lo mester drenta caha di gobierno. Sinembargo, pasobra esaki lo keda introduci te dia prome di juni 2023. E entrada di esaki lo ta 15 miyon florin so pa 2023. Ademas lo cuminsa activa e Begrotingsfonds PVI, cual lo bin den luga di e Aruba Travel Insurance-noodbijdrage, cual ta $15 of 27 florin pa turista. Di e placa cu lo drenta lo destina 35% pa e fondo aki y 65% pa Algemene Middelen di e pais. E entrada ricibi di esaki lo ta aproximadamente 25 miyon florin.
Un Outlook Economico pa 2023 ta optimista
Departamento Economico tin tres “economic outlook” pa e aña 2023, di cual e scenario optimista (A) ta esun mas realistico mirando e recuperacion economico cu a tuma luga y ta premira. Den e scenario aki ta premira e mesun trend di recuperacion turistico cu esun di 2022. Ta spera cu e economia di Aruba lo crece cu 6.8% na 2023. Esaki ta un mehoracion di 1.7% compara cu e pronostico di juni 2022, den cual a premira un pronostico di 5.1%. Ademas IMF ta comenta cu e e consecuencianan di e pandemia ainda ta influencia nos pais y e guera di Rusia y Ucrania ta strobando e recuperacion di economia di e paisnan tur rond mundo. IMF ta pronostica tambe cu Aruba lo experiencia un inflacion di 5.5% na 2023.
Cortamento den ministerio y inversion di Hulanda
Pa por cumpli cu e surplus di 1% riba e presupuesto di, tambe a corta miyones den e diferente carteranan y ministerionan di tur ministernan. Aunke e logro aki lo duna trankilidad na gobierno pa loke ta trata aanwijzing, como Parlamentario mi ta preocupa cu e cortamento adicional aki lo causa stagnacion di inversion, stroba funcionamento di departamentonan, y tranca cierto ayudo financiero pa NGO’s importante. Hulanda a papia hopi di lo inverti segun e landspakketnan. Awor cu Aruba ta cumpliendo cabalmente cu e normanan y lo pasa un presupuesto cu e surplus di 1% manera rekeri pa RMR, ban wak con lihe Hulanda lo responde cu e inversionnan pa Aruba cu cual nan a compromete nan mes.


text:
WILLEMSTAD – 31 di òktober 2019– Resientemente Ofisina di Turismo di Kòrsou (CTB) i POLITUR Curaçao a invitá representantenan di Cuerpo Especializado de Seguridat Turística (CESTUR), e kuerpo di seguridat di Repúblika Dominikana dirigí riba sektor di turismo, pa bin kompartí nan plan di Prevenshon i Protekshon ku Kòrsou. CESTUR a keda establesé na aña 2013. Promé ku esei nan tabata operá bou di e nòmber POLITUR. Otro aña e organisashon lo kumpli 20 aña di eksistensia. CESTUR ta aktivo den diferente aria turístiko i ta konsistí di aproksimadamente 1650 agente. Durante di e presentashon, representantenan di CESTUR a kompartí ku tur presente kon nan a yega na nan plan di Prevenshon i Protekshon i kon esaki ta keda implementá.
Na apertura di e presentashon a hiba palabra CEO di CTB, sr. Paul Pennicook. Sr. Pennicook a elaborá riba e ròl importante ku e aspekto di seguridat tin pa sektor di turismo. Tambe sr. Pennicook a pone énfasis riba e importansia di e eksistensia di un kuerpo manera POLITUR. Sr. Humphrey Josefa, Presidente di Direktiva di POLITUR Curaçao a kompartí ku tur presente e mishon i vishon di POLITUR, e funshonamentu durante e 6 añanan tras di lomba i tambe e plannan pa futuro. Durante e presentashon di CESTUR, sr. Ygnacio Peña Grullon i sr. Roberto Acevedo Tejada a para ketu riba e importansia di traha huntu pa logra e meta komun kual ta seguridat di tur bishitante.
CTB i POLITUR Curaçao ta gradisí tur representante for di sektor públiko i privá ku a partisipá na e presentashon. Danki na tur spònser ku a hasi e presentashon posibel: KPC, CHATA, Quint’s Travelers Inn, Fuoco Restaurant i Bocas Restaurant.


text:
10 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
10 di mei ta e di 130 dia di aña (131 den un schrikkeljaar) riba e kalènder gregoriano. Ta resta 235 dia pa finalisa e aña.
A sosodé[editá | editá fuente]
- 1940 - Ehersito aleman ta invadí Hulanda. Sinko dia largu Hulanda ta resisti e enemigu. Na Kòrsou 127 residente ku pasport aleman of austriako y na Aruba 75 residente aleman ta wòrdu interná den un kampo na Boneiru.
A nase[editá | editá fuente]
- 1946 - Mito Croes (f. 2016), politiko arubano


text:
ORANJESTAD - Entre dia 14 di september i 31 di october un sondeo cientifico independiente lo tuma luga na tur e islanan den Reino. Bo opinion tocante nos Reino ta importante. “Nos ta conta riba bo participacion!” Koninklijk Instituut voor Taal-, Land-, en Volkenkunde (KITLV) a bisa. Nan ta bai hasi un sondeo grandi tocante e relacionnan den nos Reino despues di e reforma cu a tuma luga den 2010.
CON LO HACI ENCUESTA
Entre 14 di september i 31 di october 2015, entrevistadonan local lo pasa porta cu un cuestionario. E entrevista ta completamente anonimo, i por tuma luga den Ingles, Hulandes, Papiamentu of Spaño. Yenamento di e cuestionario ta dura mas o menos 20 minut. Lo publica e resultadonan via e medionan di comunicacion na bo isla. “Nos ta aprecia bo participacion!” e instituto a finalisa bisando.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
Minister Xiomara Maduro na Parlamentario Mansur: “Ta miyonario no ta dunabo e autoridad pa lastra otro hende cu no ta politico”
Minister Xiomara Maduro na Parlamentario Mansur:
“Ta miyonario no ta dunabo e autoridad pa lastra otro hende cu no ta politico”
ORANJESTAD – Durante e reunion di Presupuesto 2022, Parlamentario Mansur a haya ta bon pa lastra 3 hoben humilde pasobra cu nan a haya un trabao na Departamento di Impuesto. Hopi condenabel cu un miembro di Parlamento ta recuri durante su disertacion den tratamento e ley mas importante di nos pais, cual ta Presupuesto, pa menciona nomber di 3 hoben. Acaso e tres hobennan aki, yiunan di tera no tin e derecho di haya un trabao? Ta pasobra nan a haya un trabao nan mester wordo lastra? Parlamentario Mansur unda e respet y derecho di privacidad a keda pa e tres hobennan? Pakico mester a ataka e tres hoben, pasobra nan a haya e oportunidad pa traha pa nos pais y hiba nos pais y nan mes padilanti. E hobennan aki tin derecho riba un oportunidad pa progresa den bida, no ta pasobra nan di famia humilde mester ofendenan. No ta pasobra parlamentario Mansur ta miyonario, ta dune e derecho pa trata yiunan di tera na un forma baho asina. Ki ehempel esaki ta di un politico cu ta pretende di hiba un politica nobo? Ki señal Parlamentario Mansur ta manda aki cu su atake y lastramento di yiunan di tera hoben? Den su ansha pa poder ta saca su gal politico y ataka ciudadanonan cu no ta politico y no ta den sala di parlamento pa por defende nan mes. E actitud di Parlamentario Mansur pa segrega y marca ciudadanonan paso nan a haya un trabao no por ta aceptabel den ningun forma. Politiconan despota cu mentalidad asina ta peliger pa nos pais y hamas y nunca lo mag di tin poder den nan man pa goberna. Esaki ta demostra tambe con bo pensamento ta y un curazon preto. En bes di contribui positivamente na e tratamento di Presupuesto pa bienestar di nos pais, ta ataka hobennan y ta demostra cu bo no ta cla pa traha. Ta conseha Parlamentario Mansur pa e haci algo cu su mes consenshi y curazon.


text:
ORANJESTAD,Aruba
En conexion cu situacion di Corona-virus (Covid-19), Departamento di Labor y
Investigacion (DAO) a implementa e siguiente medidanan di prevencion te cu 31 di maart 2020. Pa
esaki nos a bin cu email temporario.
Aki bou bo persona lo haya informacion mas detaya pa cu e diferente productonan.
Conflicto
Ta duna servicio via telefon y via email [email protected]
Lo atende casonan urgente y excepcional personal via cita despues di a wordo evalua
cuidadosamente.
Retiro
Ta duna servicio via telefoon entre 8:00 – 12:00 y via email [email protected]
Mester manda peticion di retiro via e email aki riba menciona cu tur documento relevante pa controla
si tur cos ta na ordo prome cu e proceso cuminsa; si tur documento ta na ordo lo haya notificacion pa
haci pago na banco; unavez cu haci e pago na banco, mester traha un cita pa entrega di e
documentonan.
Werkboek
Pa traha werkboek mester haci cita via telefon entre 8:00 – 12:00.
Arbeidslijst
Mester manda tur arbeidslijst digital riba [email protected] hunto cu e documentonan
relevante. Lo manda reaccion riba esaki den forma digital bek.
Personeelsregister
Entrega di personeelsregisters ta sigui según e procedura normal via [email protected]
Uitzendvergunning
Pa entrega di peticion pa uitzendvergunning por manda email via [email protected] of tuma
contacto via telefon.
Conseho Huridico
Por haci preguntanan huridico solamente via email [email protected]mail.com.
Un biaha mas nos ta recorda clientenan cu nos servicio lo continua mas hopi posibel via nos linea di
telefon 523-7720 of via nos email temporario [email protected] of un di e emailnan
menciona aki riba.
Nos ta pidi disculpa pa cualkier inconvenencia cu esaki por trece cune pero ta medidanan necesario
pa prevencion y proteccion di nos personal y tambe di nos clientenan.


text:
…Presentashon públiko organisá pa CTB i CHATA…
WILLEMSTAD- 14 di novèmber 2016 – Sharing Economy hopi biaha a keda mirá komo un peliger pa industria di turismo pero mas i mas organisashonnan ku ta operá den e industria di turismo ta rekonosé ku e ta habri oportunidatnan nobo pa gruponan di enfoke spesífiko (manera entre otro sektor públiko, asosashonnan, provedornan den turismo) i tambe posibilidat pa eksperensianan, kuminda, akomodashon, sitionan i transporte ku tin e toke lokal. E ophetivo di e inisiativa ‘ Turismo dirigí riba e eksperensia di e turista den e era di Sharing Economy’ ta pa yuda tantu personanan komo organisashonnan ku ta aktivo den e industria di turismo pa por komprondé e konsepto nobonan aki mihó, rekonosé e retonan i oportunidatnan ku esakinan ta krea.
Sra. Judy Karwacki di Small Planet Consulting lo guia un presentashon públiko ku e meta pa laga partisipantenan sera konosí ku e konseptonan Sharing Economy i Turismo dirigí riba eksperensia (Experiential Tourism). Na mes momento e meta ta pa eksplorá e potensial di e konseptonan aki pa Kòrsou komo destinashon i pues pa organisashonnan aktivo den e industria di turismo lokal. Bo ta keda kordialmente invitá pa partisipá na e presentashon públiko kual ta tuma lugá djaweps awor dia 17 di novèmber di 19:00 – 20:30 na Hilton Curaçao. E grupo di enfoke ta entre otro sektor públiko (representantenan di organisashonnan gubernamental i departamentunan ku ta asistí ku e parti di kresementu i merkadeo di e industria di turismo), asosashonnan, organisashonnan no-gubernamental i partnernan den komunidat ku ta interesá den kompartí konosementu i eksperensia ku nos turistanan ku e meta pa duna un kontribushon na e eksperensia total di e turista. Pa inskribí por manda un mail na CTB-invitation@curacao.com.


text:
(ADVERTORIAL)
ORANJESTAD – Pasaheronan di Aruba Airlines cu ta pega na Aruba y cu tin cu cu bolbe Corsou of Bonaire, cu no a logra haya lugar ainda diabierna, por biaha diasabra awor. Asina e compania a laga noticiacla.com sa diahuebs merdia. Esaki ta bira e ultimo buelo di e aeroliña por lo pronto debi na e situacion di e coronavirus
E BUELO
E buelo en cuestion ta sali diasabra merdia 12’or y mei pa bay hiba tur hende Bonaire y Corsou. Nan mester ta 10’or y mei diasabra mainta mas tarda na aeropuerto. “Despues di e fecha ey nos no tin fecha mas pa bula Corsou cu Bonaire. No ta bay tin mas buelo” e representante a sigui bisa e portal aki.
GRUPO GRANDI
Tin aparentemente un grupo grandi cu Aruba Airlines ta bay hiba Corsou mayan (diabierna atardi), pero banda di esaki tin hopi hende cu mester bay tambe pero no a localisa nan ainda. Ta parse y sa ta custumber cu e hendenan aki sa warda te ora cu nan buelo original di buelo (p.e. otro siman diadomingo of dialuna) yega, pa nan core puntra kico ta kico. E aeroliña a yama hopi di e pasaheronan pero ainda tin basta cu nan no a logra haya. “Sea nan telefon na Aruba no ta traha, of otro motibo”. Pesey a acudi na prensa pa haci e anuncio aki.
ARUBIANONAN PEGA
Arubianonan pega na Bonaire, e buelo ta sali for di Bonaire diasabra 2’or di merdia, y esnan cu ta pega na Corsou, e buelo ta sali 10 pasa di 3 atardi for di Corsou. Esnan di diasabra pega na Corsou y Bonaire por tuma e buelonan ey. A pidi pa tuma contacto cu Aruba Airlines pa e pasaheronan regla nan asuntonan pa nan no keda atras.


text:
HILVERSUM – E conocido presentador hulandes di programa Matthijs van Nieuwkerk ta para su trabou ‘per direct’ cerca BNNVARA. “E hecho mi dunado di trabou ta duda den mi sinceridad, ta haci un continuacion di trabou imposibel” e presentador a declara. E causa di e acto aki ta un articulo den e vespertino hulandes Volkskrant di diabierna ultimo cu ta revela cu e presentador di e programa De Wereld Draait Door a haci su mes culpable añanan larg na comportacion incorecto. E corant a papia cu decenas di ex colega cu tabata papia di rabia y humiyacion publico.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kralendijk- Awor ku tin ménos hende ku ainda no a bakuná i mayoria di esnan bakuná a pasa ámbos angua kaba, lo bai bakuná ménos dia pa siman.
AworBonaire ta komprondé ku lo bai bakuná ménos dia pa siman, probablemente riba djamars i djaweps ta kompleho deportivo Jorge Nicolaas.
E informashon no a wòrdu konfirmá ainda di forma ofisial, pero AworBonaire a konfirmá e notisia aki via di dos fuente ofisial ku a bisa ku lo mester saka komunikado ainda pa konfirmá e notisia aki.
Mas hende
A pesar di e echo ku no tin kantidatnan grandi di hende ku ta mèldu pa wòrdu bakuná e koordinadó di e programa di kordinashon, Joey van Slobbe, a bisa ayera den konferensia di prensa ku kada bes tòg tin mas i mas hende ku ta disidí pa bakuná. “Nan por ta gruponan mas chikitu, pero tòg e ta yuda”, asina Van Slobbe a bisa.


text:
Tawata 25 februari 2022 den oranan di anochi central di polis ta wordo notifica di un atraco cu lo mester a tuma lugar na Gran Suerte cu ta un lugar di loteria situa na Paradera.
Central di polis a despacha diferente patruya pa e sitio menciona.
Na yegada di e prome patruya ta bin topa cu un señora benta abao. E señora ta conta cu un rato prome dos hende lo mester a spray e cu pepper- spray den su cara y a bay cu e tas di placa.
Hasta coleganan di ambulance mester a presenta na e sitio pa atende cu e señora .
Awe Atraco Team riba orden di Ministerio Publico a detene e mesun señora aki di inicialnan:
M.J.K. naci na Aruba di 54 aña di edad pa a haci un denuncia falso tocante un atraco cu a ser cometi riba dje.
E sospechoso a wordo hiba dilanti un sub fiscal pendiente di mas investigacion.
Cuerpo Policial Aruba ta manda un mensahe na nos comunidad cu haci un denuncia falso ta castigabel pa ley cu por tin consecuencia pisa pa bo actonan.


text:
Minister Rudy Lampe encarga cu enseñansa diamars durante un conferencia a informa como Gobierno ta tuma e decision cu periodo di ceramento di scol lo ta te cu 31 di Maart. E siman aki nos scolnan ta cera y nos ta bay extende e periodo, mirando cu nos ta premira cu e periodo cu scol ta premira di mas largo tin paisnan grandi importante a tuma decision te cu otro aña escolar y nan ta premirando esaki y anos ta tuma e prome decision y lo avisa con e siguiente periodo ta bay ta y por premira cu lo ta un periodo mas largo.
Minister Rudy Lampe: Scolnan na Aruba cera te cu 31 Maart
Minister Rudy Lampe: Scolnan na Aruba cera te cu 31 Maart
Posted by MasNoticia.com on Tuesday, 17 March 2020
Ta importante pa tur nos maestronan y directiva di scol y mayor pa prepara nan mes mentalmente cu no ta vakantie y nos tin cu bay over na enseñansa riba distancia. Unesco cu ta e organismo internacional ta recomenda tur pais pa siñamento riba online pa bay riba enseñansa riba distancia. Ya for di 2018 nos ta promoviendo e digitalisacion di enseñansa y esaki tabata un escogencia necesario cu nos a bin cune.


text:
Fin di siman cu a pasa, lider di MEP, sra Evelyn Wever-Croes, hunto cu un grupo di campañador, a bishita e bario di Cas Paloma. Desde cu Partido MEP a anuncia apertura di campaña pa Eleccion 2017, sra Croes ta bishitando ciudadanonan tur dia y den tur fin di siman e ta sali cu su ekipo campañando di cas pa cas pa hiba nos mensahe con Partido MEP lo cambia rumbo di nos pais. Sra Croes ta elabora mas riba su bishita den bario di Cas Paloma.
“Habitantenan di bario di Cas Paloma a ricibi nos den nan bario y hogarnan cu brasa habri. Mi a tuma tempo pa scucha e preocupacionnan cu ta biba den nan y a tuma nota tambe di e sugerencianan cu nan tin. Mi lo tene cuenta cu tur e preocupacionnan aki den nos programa pa gobernacion.
E molester di mas grandi cu e habitantenan di Cas Paloma ta bibando cu ne pa un tempo largo caba, ta e molester cu dump ta trece. Hopi molester di e huma y musca causa door di e sero halto di sushi. Te hasta nan ta experimenta molester di e trucknan grandi cu ta pasa cerca di nan propiedad.
Nos a splica nan e solucion di MEP pa remedia e situacion aki.
1. Paga e candela candela di dump y percura pa e no cende mas. Prome cu 2009, MEP a logra esaki caba y nos lo bolbe haci’e. Tubonan necesario lo wordo poni pa asina e gas sali sin cu esaki causa explosionnan bou di e sero. Y di e manera aki caba cu e candela y e molester di e huma.
2. Sushi cu ta drenta dump diariamente lo mester wordo procesa e mesun dia. Si esaki kiermeen cu mester inverti placa pa drecha e planta pa procesa e sushi, nos lo haci esaki di inmediato pa tin e solucion pa e sushi cu ta drenta tur dia.
3. Cuminsa baha e sero di sushi poco poco te ora cu e lugar ta cumpli cu e exigencianan internacional y no ta causa molester mas pa e bario.
E tema di maneho di sushi na Aruba ta un tema cu no a haya ningun atencion di e gobierno actual. MEP tin un vision realistico con pa atende cu e problematica aki. Nos lo percura pa e sushi wordo procesa, recicla y re-uza pa asina nos bin cu un maneho sostenibel riba e tereno di sushi.
Nos lo bin cu campañanan di conscientisacion pa cada ciudadano atende miho cu e sushi di cas. Separa esaki, re-uza loke por wordo uza y recicla. Asina nos por tin un solucion duradero, structural y sostenibel riba e maneho di sushi. E solucionnan aki a cay riba bon tera cerca e habitantenan di Cas Paloma”.
Sra Wever-Croes ta expresa cu pa su persona y Partido MEP, Aruba ta prioridad.
“Mi compromiso cu Aruba henter ta pa pone e hende central atrobe. MEP ta e solucion pa trece mehoracion pa nos tur. Hunto nos lo logra esaki. MEP lo ta drentando tur skina di Aruba cu nos mensahe di cambio”.


text:
Diasabra e cantante Alejandro Fernández a celebra 50 aña, cu tabata uno hopi significativo pasobra ademas di alcansa mitar siglo di bida, ta prome biaha cu e ta celebra su cumpleaño cu su nieta. Dia 14 di maart ultimo Camila a duna luz na su prome yiu, cu el a duna e nomber: Cayetana. Algun detaye di e fiesta di cumpleaño na honor di e yiu di Vicente Fernández, a ser comparti a traves di e rednan social pa su yiunan. Solamente un circulo cercano di amigo a asisti na e celebracion, unda no a falta e brindis, abraso y reencuentro.
E prome pa felicita Alejandro Fernández tabata su primogenito, Alex, ken a demostra con hopi e ta admira su tata. “Di chikito, mi a bisa na Dios cu mi kier ta grandi pa ser manera bo… ¡Feliz cumpleaños, pá! Te amo”, e hoben a skirbi riba su Instagram, unda el a comparti un potret unda e ta sali ta brasa su tata dunand’e un sunchi tempo e tabata chikito. Ademas el a post un imagen hunto cu su tata y den cual por a haya un bista di e fiesta: “El jefe”, tabata e caption cu Alex a scoge pa e imagen. Despues di a supera Covid-19, Alejandro Fernández a resalta e importancia di vacuna. El a ricibi e prome dosis prome cu el a ser contagia y den su entrevista cu El Gordo y la Flaca, el a bisa cu aunke bo ta vacuna bo mester sigui cuida, pasobra bo por contagia y contagia otro hende cu no ta vacuna.


text:
Reunion di DCNA su direktiva: trahando huntu pa salbaguardiá naturalesa den Karibe Hulandes
Reunion di DCNA su direktiva: trahando huntu pa salbaguardiá naturalesa den Karibe Hulandes
Kralendijk, Boneiru 24 -11-2022 – Siman pasá, direktiva di Dutch Caribbean Nature Alliance (DCNA) a tene su reunion di direktiva ku ta tuma lugá dos biaha pa aña ku e biaha akí a tuma lugá na Boneiru. E reunion di direktiva di DCNA a ofresé un plataforma importante pa diskutí i traha strategia efektivo pa protehá organisashonnan di maneho di área protehá (parkenan) den Karibe Hulandes i interkambiá konosementu i eksperensia. Ku un bos uni DCNA ta enfoká pa salbaguardiá naturalesa rònt e region.
DCNA ta un ret di kontakto di konservashon non-profit ku ta duna sosten na tur e parkenan di tur seis isla di Karibe Hulandes. E reunion di direktiva di DCNA a krea un oportunidat importante pa kada un di e parkenan kolaborá, kompartí rekursonan i interkambiá informashon i ideanan. Trahando huntu, kada un di e islanan por siña di otro, maksimalisá nan éksito i siña for di e eksperensianan ku mas reto.
E elementonan importante ku a trata durante e reunion di direktiva tabata e strategia di DCNA 2030, repartishon di e DCNA Conservation Trust Fund i e strategia di rekoudá fondo. Den e añanan binidero, DCNA lo oumentá su esfuersonan di rekoudá fondo pa sigurá rekurso duradero pa respaldá konservashon di naturalesa. Durante e reunion di direktiva, DCNA a presentá su di promé konsepto di fail di proyekto, ku ta basá riba deseonan di proyekto di e parkenan, pa yuda buska fondo pa sostené proyektonan spesífiko.
Ademas, di parti di e sekretariado di DCNA i e gruponan di trabou di DCNA a duna informashon aktualisá i pa mehorá investigashon i pa monitoreá e esfuerso i partisipashon di hubentut. Tambe tabatin presentashonnan dor di e donantenan mayor; Blue Marine Foundation, World Wide Fund for Nature (WWF–NL) i e ministerio di Agrikultura, Naturalesa i Kalidat di Kuminda (LNV). Banda di e managernan di e organisashon di konservashon i vários eksperto di e direktiva di DCNA, e organisashonnan akí a djòin e reunion komo opservadó, huntu ku BirdLife Netherlands.
Riba e último dia di e reunion di direktiva e partisipantenan a bai riba un rekorido ku Mangrove Maniacs. Nan a siña tokante Mangrove Maniacs su trabou di restourashon impreshonante di palu di mangel den Bahia di Lac i nan a yuda hancha un kanal. A siña lèsnan balioso i ta hiba esakinan bèk e otro islanan di Karibe Hulandes.
E siguiente reunion di direktiva ta planeá pa 12-16 di aprel na Statia.
Keda informá
Pa keda na altura di DCNA su aktividatnan, keda den kontakto ku DCNA su páginanan di medionan sosial Facebook (Dutch Caribbean Nature Alliance), Instagram (DCNAnature). Pa ta na altura di e último informashon tokante investigashon i monitoreo na Karibe Hulandes sòru pa bo ta registrá pa e boletin mensual i digital Newsletter BioNews (https://dcnanature.org/news/)


text:
Updated: Apr 1, 2020
Crea bo mesun video
Screencast-O-Matic Tutorial: https://www.loom.com/share/44fc2e68b578417eb5a51a0a6b3c5896
Screecast-O-Matic ta wordo uza pa graba bo screen, bo mes, of tur dos.
Con asina bo no por uza Screencast-O-Matic pa bo les?
Pa graba un PowerPoint, of cualkier otro presentacion ariba bo computer, haci lo siguiente:
Bay na bo presentacion
Haci mane bo ta bay presenta (pone full screen)
Bay na e website akiriba di Screencast-O-Matic
Sigui e instruccionnan pa habri Screencast-O-Matic
Den e skina abao banda links bo ta haya e opcionnan pa cuminsa graba cu Screencast-O-Matic
Ora bo ta cla pa cuminsa graba, press e symbolo di ‘record’ y bo lo mira un ‘countdown’
Ora e yega na 0, bo ta cla pa cuminsa graba bo presentacion cu audio (locual bo papia tambe ta wordo graba door di Screencas-O-Matic)
Bay door di bo slides of presentacion, splicando locua bo kier splica
Pa haci esaki bay mas facil, bo por traha un ‘script’ tambe di bo presentacion caminda bo ta scirbi locual bo kier papia over di dje pa ora bo bay papia e ta bay mas lihe
Bo por graba bo mes tambe splicando y mustrando, por ehempel, letters, cu e opcion di graba bo mes so
Den e geval aki, bo lo wak bo mes ariba e screen paso e ta grabando locual bo camara ta captando
Si bo kier duna bo studiantenan un gevoel cu bo ta presente cu nan durante cu bo ta graba bo presentacion, bo por uza e opcion di graba bo screen y bo mes pareu
Bo studiantenan lo mira abo tambe den un hoki chikito
Bo mes por dicidi unda bo ta pone e hokki aki door di klik y wanta ariba dje y mov’e rond
E version gratis di Screencast-O-Matic ta laga bo graba te cu 15 minuut di video continuamente
Bo por graba cuanto video cu bo kier cu e free version
Esaki por ta bon si bo kier ‘chunk’ of haci informacion mas cortico y enfoca mas profundo den un topico pa bo studiantenan no mester concentra demasiado largo ariba e video
Estudionan ta demostra cu e largura optimal di un video di instruccion ta 6 minuut; te cu 6 minuut, studiantenan ta mas ‘engaged’ den e video y ta poniendo mas atencion
Loom: https://www.loom.com/
Loom tutorial: https://www.youtube.com/watch?v=11pfvBNsXkA
Loom ta un ‘extension’ di Google Chrome
Bo por wak’e ariba den e ‘toolbar’ di Google Chrome manera un flor corra
Pa cuminsa graba cu Loom, klik ariba e ‘flor’ aki
E ta habri Loom
Loom tambe ta ofrece e opcionnan di graba bo screen, bo mes so, of tur dos
Loom tambe ta duna bo countdown pa despues bo por cuminsa graba
Cu Loom bo no tin limite ariba con largo bo video ta, y bo por graba te cu 25 videos cu e free version
Durante e Covid-19 crisis, Loom ta ofreciendo su Premium features tambe free
Bo por uza Loom tambe pa tur e opcionnan cu mi a menciona como ehempel pa Screencast-O-Matic
Smartphone recording
Un manera facil pa graba video ta door di uza bo mesun smartphone
Bo por uza un tripod pa tene e smartphone of cualkier otro manera pa e por para riba su mes
Ehempel cu Samsung Galaxy S9
Bay na e camera icon di bo smartphone
Bay na video
Primi e ‘selfie’ button pa bira e camera y graba bo mes door di primi e boton di ‘record’
Of si bo kier graba locual tin bo dilanti, primi e boton di ‘record’
Despues cu bo graba, primi na banda links di e boton di ‘record’ pa bay na e video cu bo a graba pa check e
Si bo ta contento cu’ne, primi abao ariba e simbolo di ‘share’
Bo lo haya varios opcion con pa share e video


text:
Oranjestad, Aruba
Diaranson mainta e caso den corte a continua, unda pa prome biaha Benny a yora den corte. E la haci esaki ora cu e mester a splica hues di su circumstancianan personal, di su famia y mas.
Benny a sigui conta hues cu actualmente e ta sinti’e hopi tristo y alabes perhudica, pasobra mayoria den Parlamento cu ta sostene gobierno, a bise cu e no mag representa Aruba den exterior.
Esey a haci cu e ta bira un parlamentario masha limita y esey tine tristo.
Realidad ta cu ultimamente bo no ta mirando Sevinger den Parlamento mes, pues su ponencia cu e ta tristo paso e no mag representa Aruba den exterior ta un poco raro.Ni ora cu tin reunion den parlamento na Aruba e no ta acudi.
E la bisa cu desde 2001 e ta parlamentario. E tin dos yui y un di nan no por haya trabou, y aki ta caminda cu e la kibra mas y bira emocional.
Tambe e la trece dilanti e 73 dianan cu e tabata deteni. Eynan un biaha mas e la kibra atrobe y bira emocional.
E kiermen cu tin un ex minister (Marisol) a hasi mesun cos y gana 17 miyon pero nada ta pasa cune.
Manera ARUBA NATIVE a bisa caba, tawata mustra cu na cuminsamento e ex minister Benny Sevinger no tawata arepentimiento y awor ta parse cu su abogado lo por a papia cu ne cu ta mihor e laga los un tiki di e orguyo y cuminza mustra mas humilde.
Esaki ta un strategia pa trata na yuda baha castigo di prison, pero huesnan ta cientos di personan manera Sevinger nan a mira y scucha y sentencia.
Aruba completo ta siguiendo e caso di corupcion aki cu ta esun mas grandi den historia cu nos a yega di conoce.


text:
Segun Parlamentario Mervin Wyatt-Ras, durante conferencia di prensa di fraccion di AVP, ta importante ta pa trata nos Codigo Civil den Parlamento. Esaki asina yama “Aanpassingsverordening aanvulling Burgerlijk Wetboek van Aruba”, cual ley a drenta Parlamento dia 19 di september 2019.
Ya caba dia 8 di september 2016 Parlamento a aproba e “Ontwerplandsverordening tot wijziging van het Burgerlijk Wetboek(BW) (AB 1989 no. GT 100) i.v.m. een aantal onderwerpen die nog een regeling of aanpassing in het BWA behoeven (Aanvulling BWA) ZJ (2013-2014-784)”.
Awor ta necesario pa e BW di 2016 por wordo implementa. Pues despues di casi 5 anja e cambionan den BW no a ser inplementa. Wyatt-Ras a mustra 2 paki di ley y tin un mas pa asina mustra con hopi e cambionan ta.
E cambionan den BW ta hopi amplio cu ta necesario pa nan por bin na vigor. Ta bin cambio den Buki 1, 3, 4 y 7. Buki 1: ta ensera cambio di e namenrecht esta derecho di nomber, cambio di e huwelijksvermogenrecht, e hecho cu por asumi e rol como tata den introduccion di gerechtelijke vaststelling di vaderschap y cambio di areglo di ouderlijk gezag of outoridad di mayor, en especial ora di divorcio.
Buki 3 ta trata trust y ta regla onverdeeld gebleven boedels.Buki 4 ta trata reforma total di erfrecht, amplia e derecho di e pareha cu ta keda biba mas largo, esta e langslevende echtgenoot, esta e pareha cu ta keda na bida ta ricibi mas proteccion.
Buki 7 ta trata areglo di compra di cas y di compra riba distancia. Alabes tin otro cambionan manera: Titel 3: schenking (regalo), Titel 4: huur, Titel 10: acuerdo laboral(arbeidsovereenkomst), Titel 12 trabou/laboral, Titel 13: personenvennootschap, Titel 17 y 18: aseguro y lijfrente.
Hopi aspectonan di e ley cu ta wordo cambia. Varios di nan ta trata derechonan di nos muchanan of menornan di edad. Wyatt-Ras a menciona cambionan cu ta wordo tresi den Articulo 5.
E articulo aki ta haya 14 articulo. Articulo 5. ta trata escohencia di geslachtsnaam of fam di tata y mama of combinacion di esaki. Aki tin varios articulo. Paso un mucha tin derecho ariba su nomber y fam.
Ta amplia e derecho di hende muher paso den escohencia di fam e mucha por carga un of mas fam, entre nan e fam di e mama tambe. Den paisnan Latino e derecho aki ya ta usual, sinembargo aki na Aruba te cu awor tabata carga fam di e tata so. Den caso cu tin discucion esey por bai via di huez ken lo haci su veredicto.
Ora di adopcion tambe por bin cambio di nomber favoreciendo e hende muher tambe y ora un mucha yega mayor di edad e por pidi pa haci cambio di su nomber, te maximo 5 anja despues cu e bira mayor di edad.
Por bisa cu durante tratamento di e Codigo Civil cu a ser aproba na 2016, Wyatt-Ras como presidente di e comision di Salubridad y Asuntonan Social hunto cu e presidente di e comision di asuntonan Juridico, sr. Desiree de Sousa-Croes a reuni cu un cantidad di stakeholders riba tereno social cu ta traha cu menornan y cu instancianan judicial, incluyendo Censo pa asina haya feedback ariba e diferente articulonan y tambe e aspectonan cu ta regarda dunamento di nomber na un menor.
Pa loke ta trata e titel 6 te cu 8 encuanto derecho y obligacionnan di echtgenoten, of casanan por bisa cu den Articulo 84. ta stipula cu gastonan di cuido y educacion di muchanan ta na encargo di e mayornan casa.
Aki ta mustra cu mayornan mester carga responsabilidad pa nan yiunan. Articulo 199b. ta indica cu un persona of un mucha tin derecho di sa ken ta su mayor biologico. Esaki ta hopi importante pa desaroyo di un mucha y den caso e dicidi cu e kier tambe pa e wordo reconoci dor di su tata, esaki mester ta posibel.
E tata, tambe si e ta den un otro matrimonio, e por reconoce su yiu.Articulo 207. ta stipula cu ora un tata fayece ainda por fiha cu e tabata tata di un persona. E mucha por haya cierto derecho y esaki por bai te na nacemento di e mucha.
Articulo 208. ta stipula cu ora huez dicidi encuanto vaderschap (of ken ta e tata) e por exihi pa e tata otorga un aporte den gastonan di educacion y cuido di e mucha. Tambe den gastonan di mantencion y di estudio.
Esey ta di importancia pa desaroyo di un ser humano. Aki ta mustra cu tatanan ta haya hopi atencion den bida y educacion di nan yui. Den otro articulonan manera Articulo 5. ta duna mama mas derecho, p.e. ora di haya nomber.
Un otro cambio ta den Titel 13. Entre seccion 3 y 4 ta agrega Seccion 3A., esta Advies en meldpunt voor kindermishandeling.Den Articulo 243 a. ta stipula cu Minister encarga cu Justicia por encarga un instituto como punto di Conseho y pa Meld (advies y meldpunt) den caso di abuso y maltrato di mucha.
Den puntonnan a. te cu f. e tareanan di e “advies y meldpunt” ta ser describi. E punto pa meld y conseho ta duna conseho ora di sospecho di abuso, ta haci investigacion ora di sospecho, ta stipula ki stapnan mester ser tuma, tapone otro instancianan na haltura pa proteha e mucha en cuestion, ta registracasonan y sospechonan di casonan di abuso y maltrato, ta pone dokter of esuncu a meld na haltura di e stapnan cu a tuma den e caso.
Den Articulo 243 b. ta regla cu e meldpunt no por duna informacion di e origen diaanmelding. Esaki pa stimula cu kehonan ta ser duna. Articulo 243c. ta stipula cu esun cu a base di su trabou constata casonan di abuso, no ta obliga di pidi permiso di e cliente pa duna informacion den caso e victima ta core peliger of pa termina e situacion di abuso.
Aki e derecho di e mucha y su proteccion ta importante. E Meldpunt aki na anja 2016 a ser discuti ampliamente cu e minister di Justicia, di Asuntonan Social y di Salubridad pa nan ta riba un linja pa mehora e ley y su funcionamento.
Un otro articulo cu Wyatt-Ras a menciona ta Articulo 247. cu ta trata e outoridad di mayornan of ouderlijk gezag. E outoridad di mayornan ta ensera obligacion di e mayor di cuida y educa e mucha.
Nan tin cu carga responsabilidad pa bon cuido y educacion y zorg pa e bienestar fysico y mental di e mucha y su seguridad, tambe pa promove desaroyo di su personalidad. Tambe den cuido y educacion di e mucha mayornan no por uza ni violencia fysico ni mental of cualkier trato denigrante.
Esaki ta segun tratadonan internacional saliendo na vanguardia di nos muchanan. Den diferente reunionnan den Reino nos pais a discuti tocante proteccion di derecho di nos muchanan.
Alabes nos pais tin cu cumpli cu raportahe na Nacionnan Uni y ta traha hunto cu Unicef pa por garantisa mihor proteccion di nos muchanan. Pa loke ta trata outoridad di mayornan den matrimonio y tambe pafo di matrimonio y ora di divorcio mester tin outoridad conhuntamente of gezamenlijke ouderlijk gezag, regla den Articulo 251.
Tur dos mayor ta haya e outoridad. Ora di discucion huez por dicidi. E ora mayor cu ta cuida mihor pa su yiu lo por haya e outoridad aki. Den articulo 251a. ta indica cu huez por dicidi diferente pa loke ta trataoutoridad di mayornan den caso di mucha di mas di 12 anja of mas hoben cu porexpesa su opinion.
Den articulo 377a. ta stipula cu e un mucha tin derecho riba omgangsregeling ofun areglo di relacion cu su mayornan. Huez ta dicidi den caso esaki. Den caso un mucha cu ta sigui estudio y no finalise ora yega 21 anja e mayornanta obliga pa otorga costonan di mantencion y estudio ta na edad di maximo di 25 anja.
Esaki ta conta tambe pa e stiefouder.Den articulo 629a. ta regla Verlof di embarazo y parto. E cambionan describi a ser aproba dor di parlamento varios anja pasa den un initiatieflandsverordening, di cual Wyatt-Ras mes tabata inciador di e cambio di ley.
A duna hende muher mas dia pa prome y despues di parto por prepara su mes y por ta cu su baby. Den articulo 629 b. ta ser regla 2 dia di Vaderschapsverlof . Aki ta reconoce e valor di e tata den relacion cu su yiu y su famia.
Den articulo 657c. ta keda regla cu e mama trahado, despues di parto, porduna pecho durante 9 luna despues di parto of por kolf lechi, tur esaki durante ora di trabou den un espacio cu dunador di trabou ta otorga.
Esaki ta ensera 25% di e orario diario. Segun Wyatt-Ras den comienso tabatin hopi resistencia contra di e cambio aki dor di dunadonan di trabou mientras den practica a resulta cu e trahado femenino a keda traha eficiente y no tabatin efecto negativo riba su trabou.
Locual ta ser regla den e ley ta ta trato igual na trabou esta Gelijke behandeling(articulo 646). Aki no mag discrimina a base di parto ni sexo ni situacion na cas. Tampoco no por tin conotacion seksual of trato den cual ta denigra of ofendi un otro na pia di trabou (articulo 646a).
Locual tamlbe a ser cambia den ley pa medio di un amienda ta e GeregistreerdPartnerschap. Den cuadro di esaki Wyatt-Ras ta menciona su colega di e tempo ey, Sra. De Sousa-Croes, kende a presenta dicho amienda.
E amienda aki a ser cambia y presenta dor di tur lider di fraccion y aproba tambe den Parlamento na anja 2016. Wyatt-Ras y mas colega a sostene y tin otro no. Si personanan cu no ta casa, of sea di diferente sexo of di mesun sexo por yega na areglo di nan bida.
Esaki lo proteha cuidadanonan cu a biba cantidad di anja hunto y nunca no tabatin cierto derechonan. Un ehempel simpel ta di un persona cu a biba cu un otro persona pa anja diripente ora cu su pareha ta malo e ta ser saca for di camber dor di famianan di su pareha cu ni tabatin contacto cu nan.
Of e no por dicidi pa su pareha y otronan ta bin tuma decisionnan importante sin conoce cu pareha. Si papia cu hopi hoben den nos comunidad por tende cu un cantidad di nan cu nan no kier casa, den esaki e geregistreerd partnerschap ta duna sosten na e parehanan y garantisa nan derechonan.
E discucion tocante e tema aki a bai den un tono negativo, sinembargo esaki no ta necesario. Nos tur ta yiu di DIOS, nos tur tin mesun derecho. Pa pais Aruba e ley aki kizas pa Aruba ta bin dilanti di su tempo pero pa derecho humano e ta importante.


text:
ORANJESTAD,Aruba
E meta principal di SCP ta pa conscientisa nos comunidad riba e importancia di e salud y seguridad di muchanan durante e temporada di Carnaval y cu cada mayor ta carga e responsabilidad aki. SCP kier invita pueblo di Aruba pa bin experencia Carnaval door di e wowo di un mucha por medio di un instalacion audiovisual cu lo ta presente na varios locacion durante e temporada di Carnaval. Pa mas informacion of conseho pa e cuido di mucha den temporada di carnaval tuma contacto cu Tienda di Educacion na 161 (yamada ta gratis). Pa mas informacion di e campaña di SCP por tuma contacto na 5281100.


text:
“Talent Identification Program” BMX
omite Olimpico Arubano a bishita e parke di BMX na Street Wise na San Nicola
Proyecto “Talent Identification Program” a sigui den e deporte di bike cross, BMX
Recientemente e team di Comite Olimpico Arubano a bishita e parke di BMX na Street Wise na San Nicolas unda a pone un dia di prueba pa mucha y hobennan bin demostra nan talento den e deporte di bike cross. Coach nacional Pedro Estaba, atleta elite Shanayah Howell, e ya experencia Brian Elisabeth y e team di Street Wise hunto cu Direccion di Deporte di COA a percura pa e mainta aki. E hobennan mester a haci diferente test, e mayoria tabata ensera e demostracion di nan abilidad y dominio di un bicicleta di bike cross. Mester bisa cu e acohida tabata uno bon unda un cantidad basta grandi di muchanan a bini na e prueba aki cual ta un bon señal.
Aña pasa Comite Olimpico Arubano hunto cu su partnernan a traha riba e identificacion di nos atletanan hoben cu dentro di algun aña lo mester bira cara di nos dushi isla den exterior. E identificacion di nos atletanan hoben a start na nos scolnan basico unda alumnonan di diferente scol na Aruba por a participa na diferente deportenan ofreci den e projecto aki
E proyecto Talent Identification Program lo traha riba un desaroyo riba termino mas largo di nos talentonan cu lo por aspira pa yega na e Weganan Olimpico di 2024 y 2028.


text:
E pandemia di COVID-19 a trece hopi reto pa Aruba, di cual entre otro e crisis social economico. Ya pa algun tempo un comision den e cadena di stranheria for di ministerio di labor y di husticia a bin hunto y a traha riba recomendacionnan den cuadro pa cuida e orden publico, salvaguardia e bienestar en general, e proteccion di nos economia y e mercado laboral local. Conseho di Minister y tambe Staten a haya un presentacion di dicho recomendacionnan y a tuma finalmente desicionnan respecto un maneho di admision mas restringi relaciona cu e crisis Covid19.
Personanan cu tin preferencia riba mercado laboral
A defini cual ta e personanan cu tin preferencia riba e mercado laboral pa loke ta trata e cuponan di trabou disponibel. Esakinan ta e grupo meta pa cual gobierno lo sigui haci tur esfuerso pa mantene of crea cuponan di trabou nobo pa nan, en caso esaki no a keda existente mas a consecuencia di e situacion economico den e sector particular
- Tur persona cu ta ser considera Arubiano
- Tur persona cu ta ser considera como Arubiano “nobo” dor cu nan a por ehempel naturalisa
- Tur persona cu tin admision segun ley na Aruba, por ehempel dor di nan tipo di trabou , nan nacionalidad of nan estado civil
- Tur persona cu tin un firma liber
- Hulandesnan en general
- Expat Arubiano cu kier regresa pa contribui na Aruba su economia
Resumen di e cambionan den e maneho di admision – introduci como medida temporal relaciona cu e situacion di e mercado laboral ocasiona dor di COVID 19 ta:
- A introduci un STOP riba promer peticion pa trahadornan
Te cu pronto aviso peticionnan di prome permiso laboral lo NO wordo otorga, cu excepcion di esnan cu ta cay den e categoria di excepcionnan manera e migrante di conocemento (kennismigrant), key positions den sectornan defini, e inversionista y esnan cu lo traha den e promising sectors.
- Prolongacion di permiso limita
E mercado laboral a cambia di forma drastico cu ta resulta den un control mas estricto door di e autoridadnan concerni. Personanan cu tin menos di 5 permiso lo por haya un renovacion di nan permiso di trabou den caso cu e mercado laboral ta permiti y nan ta den poder di un documento positivo di DPL.
- Cambio di firma
- Cambio di firma (dunado di trabou) of funcion no lo ta posibel mas pa personanan cu tin menos cu 5 permiso, cu excepcion si e persona ta bay traha den un di e sectornan defini como prometedor.Promer permiso den exterior
E regla principal cu ta bisa cu tur persona stranhero cu aplica pa un prome permiso mester warda e respuesta riba nan peticion den exterior, ta keda aplicabel. E maneho di exoneracion di esaki a ser limita y a bira mas estricto. Cierto gruponan cu prome cu e pandemia tabata conta cu un flexibilisacion, awor mester tene na cuenta cu esaki a wordo limita. Esaki ta conta principalmente pa esnan cu ta bin pa stage y pa prome permiso laboral regular, hasta si tin un documento positivo di DPL.
- Stop riba promer peticion pa reunificacion familiar
Mirando e cambionan riba mercado laboral unda gran parti di nos forsa laboral a perde nan entrada parcialmente of a perde trabou pa via di e crisis socioeconomico cu a surgi door di e pandemia. Di cual un gran parti ta personanan cu tin un permiso laboral. Pa e motibo aki tambe permisonan di reunificacion familiar, lo no wordo otorga mas te cu proximo aviso, cu excepcion si e garante ta cay bou di e categorianan di articulo 1, 3, 7 A y esnan cu ta cay bou di articulo 7 y ta wordo considera como di importancia vital.
- A hisa e norma di inversion pa obtene un permiso como actionista – inversionista
Un cambio mas cu a surgi ta e normativa pa e capital di un inversionista cu a bira Afl. 250.000,- pa loke ta trata e capital cu un inversionista. E cambio aki ta alinea cu e maneho nobo di gobierno pa inversionistanan.
- Sectornan prometedor
Pa logra un diversificacion di e economia, a defini gruponan di migrante cu si lo por sigui pidi permiso en caso nan kier bin biba y of traha na Aruba. Entre otro a defini cu migrantenan di conocemento ta welkom na Aruba, tambe ta yama bon bini na Nomads y Start Ups kendenan ta emprendedornan cu ta traha remote pa mercadonan cu no ta Aruba, tambe inversionistanan innovativo den e sectornan prometedor (logistica, agricultura moderno etc) of sectronan existente ta welkom, relaciona cu e creacion di cuponan di trabou nobo cu ta sumamente necesario pa cubri e necesidad cu tin bou di e grupo defini como preferente riba e mercado laboral.
Pues a orienta y modela e maneho di admision pa asina por logra metanan social economico y garantisa e efectonan desea.
Pronto lo por haya e informacion aki disponibel riba e website y facebookpage di DIMAS riba e metanan di estadia nobo y nan rekisitonan.


text:
Na 2018 Andruw Jones ta eligibel pa Hall of Fame di MLB.
Na 2018, e pelotero yu di Kòrsou Andruw Jones ta eligibel pa drenta Hall of Fame di Cooperstown. Andruw Jones ta konsiderá komo e mihó ‘centrefielder’ di su tempu. Aparte di Andruw, otro èks-peloteronan ku tambe ta den grupo pa drenta salon di fama ta, Jim Thome, Chipper Jones, Omar Visquel, Scott Rolen, Johan Santana i Johnny Damon. Entre 1996 pa 2007, Adruw Jones a hunga na tur 12 temporada ku Braves. Durante e periodo ei, el a gana 10 wante di oro konsekutivo i a hunga 5 biaha den wega di tur strea. Ku e organisashon di Braves, Andruw Jones tin 434 honron riba su nòmber. Aña pasá Andruw Jones a drenta salon di fama di Atlanta Braves. Na e okashon aki, e vise-presidente di Braves, John Schuerholz tambe a drenta e salon di fama di e ekipo. John Schuerholz ya ta kla pa drenta Hall of Fame di MLB, despues di keda eligí pa e komité veterano. Pa por drenta Hall of Fame, Andruw Jones mester ta riba 75% di e lista di votadónan.


text:
St.Rosa Angels 1 a klasifika pa final Big/hubenil invikto
Djaluna último St.rosa Angels 1 a klasifiká pa final di un forma invikto. Durante di kampionato regular St.rosa Angels 1 a sa di gana 15 partido i durante di e promé serie di playoff 1 vs 2 nan a gana e serie 2 pa 0. Awor aki St.rosa Angels 1 ta sinta warda e ganador di e serie “Youngstars kanga/Strosa angels 2” vs Souax Eagles 1. Djarason 3 mei na Buenavista ballpark lo tin e di 2 wega di e serie best of three di Youngstars Kanga vs Starosa Angels 2. Youngstars Kanga ta 1pa 0 dilanti den e serie aki, viktoria pa Youngstars ta nifiká ku nan lo klasifiká pa hunga e serie semi-final kontra di Souax Eagles djabièrnè 5 di mei.
Direktiva di CSB ta invitá tur fanátiko i mayornan bin apoyá e hubentut durante e serienan di playoff aki. Nos ta warda boso djárason 3 mei pa 18:00 na Buenavista Ballpark.


text:
Nacemento, reconocemento y adoptacion
-
Nacemento
Mester inscribi tur baby cu nace na Aruba (duna e nacemento di conoce) na Censo y Registro Civil. E registracion di e nacemento mester tuma luga dentro di cinco dia (e dia di nacemento, diasabra, diadomingo y dianan oficial di fiesta no ta conta den e cinco dianan menciona). Censo y Registro Civil ta pone Ministerio Publico na altura di tur registracion haci despues di e termino di cinco dia.
-
Reconocemento
Un hende homber por reconoce un mucha, cu legalmente no tin tata ainda, como su yiu, door di cual e ta crea un relacion familiar legal cu e mucha. Desde 1 di september 2021 Na reconocemento di e mucha desde 1 di spetember 2021, ambos mayor duna di conoce cu ta haci un escogencia di fam di e tata of un combinacion di nan si acaso un di nan tin dobbel fam. Un empleado publico di Censo ta traha un acta di reconocemento ora cu un reconocemento di yiu tuma luga.
-
Adopcion
Adopcion ta nifica, tuma legalmente responsabilidad di bienestar pa un mucha, cu normalmente e mayornan biologico ta eherce. E mayornan y yiunan adoptivo tin e mesun derecho y deber pa cu otro mescos cu mayornan biologico tin cu nan yuinan biologico. Hues ta confirma of ta dicta e sentencia di adopcion, sosteni, of no door di Directie Voogdijraad.